Τιμή: ≈29 €/m²\nΜια μέση λύση από άποψη βάρους και βατότητας.\nΧαρακτηριστηκά Συμβατικής Μόνωσης\nΤιμές Συμβατικής Μόνωσης\nΑκολουθία Εργασιών Συμβατικής Μόνωσης\nH μεγαλύτερη θερμική απώλεια σε ένα κτήριο γίνεται αδιαμφισβήτητα από την ταράτσα. Για αυτό το λόγο, η επιλογή ενός πλήρους συστήματος θερμομόνωσης καθίσταται απαραίτητη. Στην εταιρεία μας θα βρείτε εκτός από τη μέθοδο της ανεστραμμένης μόνωση ταράτσας και της Durosol Light Roof για περιορισμένη βατότητα και την συμβατική μέθοδο μόνωσης ταράτσας.\nΠιο συγκεκριμένα η συμβατική μέθοδος για μονώσεις ταρατσών έχει τα παρακάτω χαρακτηριστικά:\nΑποτελεί την πλέον παραδοσιακή επιλογή για μόνωση ταρατσών.\nΣτη χώρα μας είναι η πιο διαδεδομένη μέθοδο μόνωσης ταρατσών.\nΗ συμβατική μόνωση γίνεται με τον ακριβώς αντίθετο τρόπο από εκείνο της ανεστραμμένης καθώς η θερμομονωτική στρώση μπαίνει κάτω από τη στεγανοποίηση.\nΧαρακτηριστικό στοιχείο της συμβατικής μόνωσης είναι το ενιαίο και συμπαγές των διαφόρων στρωμάτων που την αποτελούν.\nΗ στεγάνωση βρίσκεται πάνω από τη θερμομόνωση, και έτσι αποτρέπουμε την ροή νερού κάτω από τη θερμομονωτική στρώση.\nΔυνατότητα βατότητας στην ταράτσα που έχουμε εφαρμόσει συμβατική μέθοδο ταράτσας.\nΠολύ σύνηθες μέθοδος μόνωσης ταρατσών σε κοινές εμπορικές κατασκευές, με επίπεδες ταράτσες ή μικρής κλίσης.\nΠόσο κοστίζει η επιλογή συμβατικής μόνωσης ταρατσών:\nΗ τελική επίστρωση είναι κατά βάση ασφαλτόπανο και για αυτό τον λόγο η λύση αυτή σας προσφέρει περιορισμένη βατότητα. Μια ενδεικτική τιμή για το τελικό κόστος, περιλαμβάνοντας το σύνολο των απαιτούμενων υλικών μαζί με το κόστος εφαρμογής (εργατικά) από κάποιο από τα συνεργαζόμενα συνεργεία μόνωσης της εταιρείας μας, ανέρχεται στα ≈29 €/m² + ΦΠΑ. Τέλος το βάρος της μόνωσης ανέρχεται σε ≈50 kg/m².\nΠιο αναλυτικά μπορείτε να δείτε την αναλυτική τιμολόγηση της συγκεκριμένης μεθόδου, αλλά και των υπολοίπων τρόπων μόνωση ταράτσας στο παρακάτω λινκ Μονωσεις Ταρατσων Τιμες.\nΣτάδια εφαρμογής συμβατικής μόνωσης ταράτσας\nΑρχικά επιστρώνεται η επιφάνεια της ταράτσας με θερμομονωτικές πλάκες Durosol.\nΕν συνεχεία δημιουργούνται ρύσεις με ελαφροβαρή τσιμεντοκονία.\nΕνώ στο τέλος ολοκληρώνεται η μόνωση της ταράτσας με τη στεγανοποίηση.\nΠλεονεκτήματα σε σχέση με τις υπόλοιπες μεθόδους για μονώσεις ταρατσών\nΑντιθέτως από την ανεστραμμένη μόνωση, το βρόχινο νερό δεν περνά κάτω από τις θερμομονωτικές πλάκες. Αυτό έχει ως αποτέλεσμα να μεταφέρει ψυχρή θερμότητα στην πλάκα και συνεπώς μέσα στο σπίτι γι’ αυτό και τελικά απαιτείται μικρότερο πάχος θερμομονωτικού υλικού.\nΗ στεγανωτική στρώση μπορεί να παραμείνει και ως τελική επιφάνεια, ενώ για την εξασφάλιση βατότητας συνιστάται η τοποθέτηση τσιμεντοκονίας και επίστρωση πλακιδίων.\nΑν για οποιοδήποτε λόγο υπάρξει τελικά στεγανωτική αστοχία, ο έλεγχος της στεγάνωσης είναι αρκετά εύκολος, μιας και η στεγανωτική στρώση παραμένει σαν τελική επιφάνεια.\nΜειονεκτήματα συμβατικής μόνωσης ταράτσας\nΗ συμβατική μέθοδος εφαρμόζεται μόνο σε επίπεδες η μικρής κλίσης ταράτσες.\nΤα στρώματα που την απαρτίζουν θα πρέπει να εξασφαλίζουν την εξισορρόπηση των θερμικών τάσεων που αναπτύσσονται λόγω των διαφορετικών συντελεστών διαστολής των υλικών των διαστρωματώσεων, αφού τα περισσότερα από αυτά είναι εκτεθειμένα στις θερμικές μεταβολές. Βασικός λόγος που χρησιμοποιούμε Durosol είναι ο πολύ χαμηλος συντελεστής διαστολής του (λ).\nΕπειδή η στεγανωτική στρώση εκτίθεται περισσότερο σε θερμικές μεταβολές και θερμικά σοκ, συνήθως έχει ως αποτέλεσμα την ταχύτερη γήρανση της.\nΣτάδια ορθής εφαρμογής συμβατικής θερμομόνωσης ταράτσας\nΠροετοιμασία της επιφάνειας: Η επιφάνεια πρέπει σε κάθε περίπτωση να είναι καθαρή πριν ξεκινήσει οποιαδήποτε διαδικασία. Πριν την εφαρμογή θα πρέπει να έχετε προνοήσει για την τοποθέτηση βάσεων για ηλιακούς θερμοσίφωνες, κλιματιστικά μηχανήματα ή άλλου είδους μηχανολογικού εξοπλισμού.\nΔημιουργία φράγματος υδρατμών: Το φράγμα υδρατμών δημιουργείται για να σταματήσει την διάχυση των υδρατμών από το εσωτερικό των χώρων του κάτω ορόφου προς την στρώση θερμομόνωσης, ώστε να αποτραπεί ο σχηματισμός υγρασίας εσωτερικής συμπύκνωσης. Μάλιστα σε περίπτωση που δεν χρησιμοποιήσετε το θερμομονωτικό υλικό τρίτης γενιάς Durosol, υπάρχει περίπτωση οι υδρατμοί να φτάσουν στην θερμομονωτική στρώση, να υγροποιηθούν και τελικά να απορροφηθούν από ένα κοινό θερμομονωτικό υλικό, με αποτέλεσμα να χάσει την θερμομονωτική του ικανότητα . Το φράγμα υδρατμών διαφοροποιείται ανάλογα την υγρομετρία των χώρων κάτω του δώματος. Συνήθως οι κοινές κατασκευές κατατάσσονται στους χώρους με χαμηλή ή μέση υγρομετρία ≤ 5,0 gr/m³ και δε χρειάζονται φράγμα υδρατμών. Για χώρους έντονης υγρομετρίας 5,0-7,5 grρ/m³ απαιτείται φράγμα υδρατμών που έχει την μορφή επικολλημένου ασφαλτοπάνου με φίλμ πολυαιθυλένιου.\nΤοποθέτηση θερμομονωτικής στρώσης: Η θερμομονωτική στρώση τοποθετείται για να προφυλάσσει τόσο τη φέρουσα πλάκα όσο και τους εσωτερικούς χώρους από τις μεγάλες θερμοκρασιακές διακυμάνσεις του περιβάλλοντος. Το πάχος τους επιλέγεται σύμφωνα με τις απαιτήσεις του έργου. Οι θερμομονωτικές πλάκες Durosol τοποθετούνται ελεύθερες στη πλάκα της ταράτσας.\nΔιάστρωση ελαφρομπετόν: Πρίν την διάστρωση ελέγχονται οι υπάρχουσες κλίσεις της κατασκευής. Στην συνέχεια τοποθετούνται οδηγοί από νήμα που ορίζουν τις κλίσεις που θα δημιουργηθούν με το ελαφρομπετόν. Η ελάχιστη κλίση που ζητείται είναι 0,7-1% για περιοχές της Α κλιματολογικής ζώνης, 1-1,5% για της Β ζώνης και 1,5-2% για της Γ και Δ ζώνης.\nΑποξήλωση σοβά: Μετά το στέγνωμα του αφρομπετόν γίνεται περιμετρική αποξήλωση του σοβά σε ύψος 15cm για τον εγκιβωτισμό των κάθετων απολήξεων της στεγανωτικής στρώσης. Αυτή η εργασία κρίνεται ως σημαντική αφού η επικόλληση της μεμβράνης γίνεται στο σταθερό στηθαίο και όχι στο σοβά που μελλοντικά μπορεί να παρουσιάσει αποσαθρώσεις.\nΣτεγάνωση: Για τη στεγάνωση των συμβατικών δωμάτων συνίσταται η χρήση ασφαλτικών μεμβρανών (ελαστομερή, πλαστομερή, κτλ). Η στεγάνωση ξεκινάει με επάλειψη της επιφάνειας όπου θα επικοληθεί η μεμβράνη με ασφαλτικό βερνίκι (αστάρωμα). Η στεγάνωση μπορεί να γίνει και με την επικόληση 2 στρώσεων μεμβράνης. Η πρώτη στρώση επικολλάται σημειακά επί του υποστρώματος, ώστε να επιτρέπει τις μικρομετακινήσεις λόγω συστολοδιαστολών και την εκτόνωση των πιέσεων των υδρατμών από διάχυση. Αντίθετα η δευτερη στρώση επικολλάται ολικά επί της πρώτης και τοποθετείται παράλληλα προς την πρώτη και μετατοπισμένη κατά το ήμισυ του πλάτους της. Το κάθε φύλλο ασφαλτικής μεμβράνης επικολλάται με φλόγιστρο. Η μεμβράνη θα σηκωθεί τουλάχιστον 15cm. σε ύψος περιμετρικά δημιουργώντας μια απόλυτα στεγανή λεκάνη. Ακολουθεί ενίσχυση της στεγανοποίησης με πρόσθετα κομμάτια μεμβράνης, σε όλα τα ευπαθή σημεία (γωνίες, εξαερισμούς, κεραίες κ.τ.λ) Τελική κάλυψη όλων των συνδέσεων της μεμβράνης με τα μεταλλικά στοιχεία, με ειδική ελαστομερή μαστίχη ασφαλτικής ή πολυουρεθανικής βάσεως.\nΕξασφάλιση βατότητας ταράτσας: Εάν η ταράτσα δεν είναι βατή αλλά απλώς επισκέψιμη, τότε η διαστρωμάτωση μπορεί να τερματίσει στην στεγανωτική στρώση, η οποία έχει επικάλυψη ορυκτής ψηφίδας για την αντηλιακή προστασία της μεμβράνης. Εάν όμως το δώμα πρέπει να είναι βατό, τότε επί της στεγανωτικής στρώσης τοποθετείται γεωύφασμα ή έχει γίνει πρόβλεψη και έχει επικολληθεί μεμβράνη με επικάλυψη φύλλο πολυαιθυλενίου ώστε η στεγανωτική στρώση να μην τραυματιστεί από την εμφάνιση τάσεων ερπισμού μεταξύ στεγάνωσης-επιφάνειας βάδισης. Στη συνέχεια η στεγάνωση καλύπτεται με πλάκες πεζοδρομίου, κεραμικά πλακίδια με τσιμεντοκονία, βιομηχανικό δάπεδο, κτλ.\nΑν πιστεύετε ότι η Συμβατική μόνωση δεν σας καλύπτει ή θέλετε να ενημερωθείτε περισσότερο, δείτε επίσης την Ανεστραμμένη Μόνωση Ταράτσας και την ελαφριά Μόνωση Ταράτσας Light Roof.\nEίμαστε κοντά σας για να συζητήσουμε όλους τους τύπους μόνωσης ταράτσας μαζί σας. Καλέστε μας στο 210 574 74 74 ή γράψτε μας στο sales@fragoulakis.gr


Το Πόρτο Ρίο καζίνο - Παρουσίαση\nKazinos.com Καζίνο στην Ελλάδα Το Πόρτο Ρίο καζίνο – Παρουσίαση\nΣτη διαδρομή προς την Πάτρα συναντάμε ένα από τα πιο γνωστά καζίνο στην Ελλάδα, το πόρτο καζίνο Ρίο. Το καζίνο του Ρίου βρίσκεται πολύ κοντά στη μαγευτική γέφυρα του Ρίου-Αντιρίου. Στο καζίνο θα βρείτε 20 τραπέζια για ρουλέτα, 5 για Stud πόκερ και 15 για Blackjack.\nΣτο Πορτο καζινο Ριου λειτουργεί και ξενοδοχείο με δυναμοκότητα 223 δωματίων. Επίσης υπάρχουν πολλές επιλογές για φαγητό και ποτό καθώς οι εγκαταστάσεις του καζίνο διαθέτουν πολλά εστιατόρια και bar.\nΗ διεύθυνση και τα στοιχεία του καζίνο του Ρίο είναι:\nΠροηγούμενο άρθροΤο καζίνο της Σύρου (Syros casino) – Παρουσίαση\nΕπόμενο άρθροΟ Δεκάλογος του καλού παίκτη\nΑξιολόγηση bet365 live casino - Άνοιξε ξανά στην Ελλάδα!\nΚαζίνο Klondike στο Las Vegas\nKazinos - 15 Δεκεμβρίου, 2008


Βιντεοθήκη: Τελευταίες προσθήκες (1/9/2008-15/9/2008) – Ψυχολογείν\nΤο ξέρω πως τους τελευταίους μήνες -λόγω των καλοκαιρινών διακοπών- είχα παραμελήσει την Βιντεοθήκη του Ψυχολογείν. Αλλά σιγά-σιγά επιστρέφουμε στους παλιούς μας ρυθμούς και έτσι αυτό το δεκαπενθήμερο έχω να σας παρουσιάσω δύο σύντομα βίντεο τα οποία ψάρεψα από το διαδίκτυο: ένα σχετικά με τις διαφορές της Ψυχιατρικής με την Ψυχολογία και ένα δεύτερο σχετικά με τα τεχνάσματα που χρησιμοποιούνται στις διαφημίσεις ώστε να μας πείσουν να αγοράσουμε ένα προϊόν.\nΚατηγορία: Σύντομα Ενημερωτικά Βίντεο\nΟ Δρ. Reist εξηγεί τι εστί Ψυχιατρική, ποιους και πως μπορεί να βοηθήσει, ενώ μιλάει και για τις διαφορές μεταξύ της Ψυχολογίας και της Ψυχιατρικής. Μιας και πολλοί έχουν αυτές τις απορίες σχετικά με την Ψυχιατρική και την Ψυχολογία, νομίζω πως αυτό το βίντεο θα φανεί χρήσιμο σε αρκετούς ώστε να κάνουν έναν πρώτο διαχωρισμό μεταξύ αυτών των δύο επιστημονικών πεδίων.\nΤι είναι η Ψυχιατρική; [5:00]\nΠάνω σε ποιες ψυχολογικές αρχές βασίζονται οι διαφημιστές για να κάνουν ένα προϊόν πιο δελεαστικό; Πως μπορούμε να δημιουργήσουμε νοητικούς συσχετισμούς μεταξύ συναισθημάτων και αντικειμένων και πως μπορούμε να αλλάξουμε τους υπάρχοντες; Το βίντεο αυτό κάνει μια μικρή, δεκάλεπτη εισαγωγή στις βασικές αρχές του Συμπεριφορισμού, τις οποίες χρησιμοποιούμε ακόμη και σήμερα για διάφορους σκοπούς.\nΔιαφημίσεις και Ψυχολογία: έλεγχος της σκέψης; [10:00]\n15 Σεπτεμβρίου, 2008 Κλινικη Ψυχολογια Ψυχιατρικη Ψυχοθεραπεια


Παρελθόν ο Φινκ, αναλαμβάνει ο Μαντούκα – apoel.net\nΑρχική/ΕΙΔΗΣΕΙΣ/Παρελθόν ο Φινκ, αναλαμβάνει ο Μαντούκα\nΠαρελθόν ο Φινκ, αναλαμβάνει ο Μαντούκα\nΟι εξελίξεις είναι ραγδαίες αφού η ήττα από τον Απόλλωνα ήταν απλά η αφορμή για να αναδειχθούν τα προβλήματα της ομάδας μας τα οποία οδήγησαν στην απόφαση για απόλυση του Φινκ και του βοηθού του Χαν. Το διοικητικό συμβούλιο της εταιρείας από χτες τροχοδρόμησε την απόφαση η οποία σφραγίστηκε σήμερα μετά από συνάντηση που είχε ο Γερμανός προπονητής με τον Πρόδρομο Πετρίδη και συνεργάτες του. Το βάρος της ευθύνης πέφτει στον Μαντούκα ο οποίος θα εκτελεί πλέον και χρέη προπονητή. Αν και ο Βραζιλιάνος δεν έχει το απαιτούμενο δίπλωμα προπονητικής θα γίνουν οι απαραίτητες διευθετήσεις ενώ μετά από σχετική απόφαση σε αυτό ενσωματώνεται και ο Σατσιάς. Αξίζει να αναφερθεί ότι στο τιμ παραμένει ο Κωστής.\nΓίνεται αντιληπτό ότι πρόκειται για μια απόφαση που ξενίζει πολλούς αλλά η διοίκηση σε συνεργασία με τον Μαντούκα έκρινε ότι ο Φινκ όχι μόνο δεν μπορούσε να βοηθήσει αλλά η παραμονή του έκανε ακόμα πιο δύσκολη τη διατήρηση της ομάδας στην κορυφή.\nΤο ρίσκο της αλλαγής λίγο πριν το νέο αγώνα της χρονιάς είναι δεδομένο και το ζητούμενο είναι να κάνει ο καθένας αυτό που πρέπει έτσι ώστε να αποδειχτεί σωστή η δεύτερη απόλυση προπονητή στη φετινή χρονιά.\nH επίσημη ανακοίνωση αναφέρει τα ακόλουθα:\nΗ εταιρεία ΑΠΟΕΛ ΠΟΔΟΣΦΑΙΡΟ «ΔΗΜΟΣΙΑ» ΛΤΔ ανακοινώνει ότι μετά από συνάντηση της διοίκησης με τον γερμανό προπονητή Thorsten Fink, οι δύο πλευρές έχουν καταλήξει σε κοινή συναινέσει συμφωνία για τον τερματισμό της συνεργασίας τους.\nΉταν μια δύσκολη αλλά αναγκαία απόφαση που πάρθηκε υπό τις υφιστάμενες συνθήκες με μοναδικό σκοπό το καλώς νοούμενο συμφέρον του ΑΠΟΕΛ.\nΗ εταιρεία ΑΠΟΕΛ ΠΟΔΟΣΦΑΙΡΟ «ΔΗΜΟΣΙΑ» ΛΤΔ επιθυμεί να ευχαριστήσει τον κ. Fink για την συνεισφορά του στην ομάδα κατά την διάρκεια της μεταξύ μας συνεργασίας.\nΑνέλαβε την ομάδα κάτω από πολύ δύσκολες συνθήκες και κατάφερε να την διατηρήσει εντός των στόχων κατάκτησης του πρωταθλήματος και του κυπέλλου.\nΟ Thorsten Fink αποχωρεί από τον ΑΠΟΕΛ σαν φίλος. Τον ευχαριστούμε και του ευχόμαστε ότι καλύτερο για την συνέχεια της επαγγελματικής του καριέρας.\nΤην ευθύνη των προπονήσεων αναλαμβάνουν οι Gustavo Manduca, Γιώργος Κωστής και Μαρίνος Σατσιάς.\nΠροηγούμενο Τέλος, αναβολή ή περιπέτειες;\nΕπόμενο ΑΠΟΕΛ Ενωμένο


Νέο τραγούδι οι Καλαματιανοί “Fetameriganoi” (βίντεο) - ΕΛΕΥΘΕΡΙΑ Online\nΤο συγκρότημα που είναι ενεργό από το 2003 μέχρι σήμερα έχοντας κυκλοφορήσει 3 EP, ενα βινύλιο και 4 singles, αποτελείται από τους Θάνο Παππά (πλήκτρα/φωνή), Δημήτρη Τσιλιβαράκη (ηλεκτρική κιθάρα) και Δημήτρη Σουμή (κλασική κιθάρα).\nΟι 3 τους είναι παιδικοί φίλοι και γράφουν τους στίχους και τη μουσική σε όλα τους τα κομμάτια. Για την παραγωγή του “Lady” συνεργάστηκαν με τον Χριστόφορο Κουτσοδήμο (ηχογράφηση, μίξη, mastering).\nΤο τραγούδι ανήκει στο είδος alternative pop, εναλάσσοντας τον ξεσηκωτικό ρυθμό των κουπλέ, με ένα συναισθηματικό ρεφρέν. Οι στίχοι μιλούν για μια απρόσμενη συνάντηση του κεντρικού ήρωα με μια κοπέλα που έχει σημαδέψει τη ζωή του στο παρελθόν.\nΣτο βίντεο που τράβηξε η φωτογράφος Ελσα Θεοχάρη και μπορεί κανείς να παρακολουθήσει στο YouTube, πρωταγωνιστεί η ερασιτέχνης ηθοποιός Σοφία Δαμήλου. Τα γυρίσματα έγιναν στην Παραλία της Καλαμάτας κατά τη διάρκεια του ηλιοβασιλέματος, με επιπλέον πλάνα σε επαρχιακούς δρόμους ανάμεσα σε Καλαμάτα, Μεσσήνη και Ανδρούσα.\nΟλόκληρη η δισκογραφία των FMR είναι διαθέσιμη δωρεάν στις μουσικές πλατφόρμες Spotify / Apple Music και YouTube.


Fenerbache (85.5 pts) - Villeurbanne | 14/01/2020 | Pragias\nΔημοσιεύτηκε Τρίτη, 14 Ιανουαρίου 2020 16:44\nΠαιχνίδι με αγωνιστικό όσο και φιλανθρωπικό ενδιαφέρον διεξάγεται στην Πόλη όπου η Φενέρ υποδέχεται την Βιλερμπάν.\nΔείχνει να βγαίνει από το τέλμα που είχε μπει η Φενέρ και έχει χτίσει ένα μικρό σερί 2 νικών οι οποίες μάλιστα είναι και εκτός έδρας σε δύο όχι και τόσο φιλόξενες παραδοσιακά έδρες αυτές του Ολυμπιακού και της Μπασκόνια. Οι τραυματισμένοι παίκτες επιστρέφουν σιγά σιγά αν και δεν λείπουν πάλι τα μικροπροβλήματα (βλέπε Σλούκας την προηγούμενη αγωνιστική), μπαίνουν και οι μεταγραφές στην εξίσωση και επιστρέφει η ομάδα και πάλι στην κανονικότητα. Δεν είχα σκοπό να ασχοληθώ με το συγκεκριμένο καθώς τα line των χάντικαπ είναι μάλλον απαγορευτικά για διαβολοβδομάδα αλλά διαβάζοντας τις τελευταίες ειδήσεις και βλέποντας και τα στατιστικά βρήκα ενδιαφέρον στους πόντους των γηπεδούχων. Στο 2.28 το over 85.5 πόντων από τη στιγμή μάλιστα που το μέσο όρο των εντός της Φενέρ είναι στους 87.6 πόντους. Αν συμπεριλάβουμε και τη δήλωση Βέσελι για τα 100 δολάρια για κάθε πόντο που πετυχαίνει η Φενέρ τη διαβολοβδομάδα για τους πυρόπληκτους της Αυστραλίας τότε έχουμε ένα επιπλέον κίνητρο καθώς οι δύο ομάδες ίσως να το πάνε λίγο πιο χαλαρά. Να προσθέσουμε και την αδυναμία στα εκτός της Βιλερμπάν που στα περισσότερα εξαφανίζεται, την απουσία του προπονητή της και τους κάτι παραπάνω από 82 πόντους που δέχεται.\nΣυνοψίζοντας όλα αυτά μας οδηγούν στο... Φενέρ (over 85.5 pts) σε απόδοση 2.28 στην betshop και μαζί με τους πυρόπληκτους της Αυστραλίας να πληρωθούμε και εμείς.\nΤελευταία τροποποίηση στις Τρίτη, 14 Ιανουαρίου 2020 22:51


'Το Ορυχείο' ένα διήγημα θρίλερ !\nΚάθε μοντέρνο αυτοκίνητο που σέβεται τον εαυτό του διαθέτει μια μεγαλούτσικη οθόνη υγρών κρυστάλλων η οποία βρίσκεται συνήθως στην κεντρική κονσόλα. Ενδείξεις, πληροφορίες, εικόνες, μηνύματα από ραδιοσταθμούς, σύστημα πλοήγησης έως και κινηματογραφικές ταινίες μπορεί να δει κανείς. Η κιτρινωπή οθόνη του εταιρικού οχήματος που οδηγούσα φαινόταν να κάνει ότι μπορεί για να με διατηρήσει ξύπνιο. Με πληροφορούσε πως ήταν 4.15 τα ξημερώματα, ημέρα Τρίτη, 22 Μαρτίου του 2003 και πως αν κατέβαζα το παράθυρο είχα σοβαρές πιθανότητες να αποκτήσω χιονίστρες στ αυτιά μιας και η εξωτερική θερμοκρασία ήταν εικοσιπέντε βαθμούς χαμηλότερη απ’ αυτή που διατηρούσε το κλιματιστικό σύστημα του αυτοκινήτου. Τουτέστιν 2 βαθμοί Κελσίου. Το ραδιόφωνο είχε παραδοθεί στα παράσιτα των τοπικών σταθμών και εγώ φανταζόμουν λυγερόκορμες υπαλλήλους να με υποδέχονται στα γραφεία της επόμενης επιχείρησης που θα επισκεπτόμουν. «Κουράγιο» μουρμούριζα «σε τρεις ώρες θα βρίσκεσαι στο ξενοδοχείο και θα μουλιάζεις στην μπανιέρα παρέα με την υπηρέτρια». Σεξ. Και πάλι σεξ. Είχα παρατηρήσει πως αυτές τις δύσκολες ώρες που ο εαυτός μου αρνιόταν να ξαναβρεθεί πίσω απ’ το τιμόνι και να φορτώσει τρεις με τέσσερις εκατοντάδες χιλιόμετρα αξημέρωτα, το μόνο που μπορούσε κάπως να με διατηρήσει σε μια υποτυπώδη εγρήγορση ήταν οι φαντασιώσεις. Βίτσιο; Έλα όμως που το πρόγραμμα δεν έβγαινε αλλιώς. Τώρα μάλιστα που λουλούδιαζε ο τόπος η δουλειά μου έπρεπε να ακολουθήσει και εκείνη την δική της άνθηση αλλιώς ….ο υπεύθυνος πωλήσεων θα με καλούσε στο γραφείο του για ένα ταξίδι χωρίς επιστροφή και άντε μετά να ψάχνεις πάλι για δουλειά, να τρέχει το δάνειο του αυτοκινήτου, να μην πας διακοπές. Η οθόνη άρχισε να διαμαρτύρεται. Ένα διαπεραστικό βούισμα συνόδευε την ένδειξη που αναβόσβηνε με μεγάλους χαρακτήρες γραμμένη στα λατινικά : ‘Βλάβη, νούμερο 87’. «Τι στο διάολο» σκέφθηκα και πάτησα κάποια κουμπιά μπας και καθαρίσει η οθόνη. Μάταια. Θορυβημένος έκοψα ταχύτητα και λίγα μέτρα αργότερα σταμάτησα στην άκρη του δρόμου. Έσβησα τον κινητήρα. Το αμάξι έγινε ένα με το σκοτάδι. Θυμήθηκα την ρουτίνα που ακολουθούσαμε στο γραφείο όταν ο υπολογιστής κόλλαγε. Τον κλείναμε και έπειτα από λίγο τον ξανανοίγαμε και λειτουργούσε σαν να μην είχε συμβεί τίποτα. Γύρισα και πάλι το κλειδί στον διακόπτη μα τούτη τη φορά η μίζα δεν δούλεψε. Η φωτεινή ένδειξη επανήλθε δριμύτερη σαν να ανήκε σε κάποιο προεδρικό διάταγμα που μόλις δημοσιεύτηκε στην Εφημερίδα της Κυβερνήσεως. Επανέλαβα την ίδια διαδικασία χωρίς κάτι να αλλάξει. «Ωραία, έκτακτα, ας βγω λοιπόν να ρίξω μια ματιά στην μηχανή σου» είπα εκνευρισμένος στο αυτοκίνητο περιμένοντας έστω ένα μηχανικό βήξιμο από μέρους του. Δυσκολεύομαι να μην μιλάω σε κάποιον έστω και αν αυτός ο κάποιος είναι κάτι άψυχο. Οι φίλοι με φωνάζουν Λέξη αντί για Αλέξη που είναι το όνομα μου εξ αιτίας της χειμαρρώδους ομιλίας μου και των νεολογισμών που συχνά πυκνά χρησιμοποιώ. Οι ερημιές δεν είναι ότι καλύτερο για το ευαίσθητο νευρικό μου σύστημα και εγώ ήξερα πολύ καλά πως είχα χαθεί. Είχα ξεχάσει να στρίψω σε μια μεγάλη διασταύρωση και όταν το αντιλήφθηκα είχα ήδη προχωρήσει αρκετά. Ενώ βρισκόμουν στην διαδικασία ανεύρεσης εναλλακτικής διαδρομής που συχνά διακόπτονταν από φανταστικά ερωτικά διαλείμματα το αυτοκίνητο έπαθε βλάβη.\nΕυτυχώς που υπάρχουν και τα τσιγάρα. Ανάβω ένα και σταματάω για μια στιγμή να περιστρέφομαι μαζί με τη γη, να είμαι μέρος του σύμπαντος. Είναι το απόκοσμο δευτερόλεπτο της πρώτης ρουφηξιάς. «Γι αυτόν ακριβώς τον λόγο αδυνατώ να το κόψω το ρημάδι» σκέπτομαι και πάλι φωναχτά. Στέκομαι φορώντας ένα γκρίζο μακρύ παλτό μπροστά στον κινητήρα που αχνίζει παλεύοντας με την παγωνιά και προσπαθώ να εντοπίσω το πρόβλημα. Η συγκροτημένη αναρχία καλωδίων και αγνώστων σε μένα μηχανικών μερών περιβάλλει το κυρίως σώμα της μηχανής συνθέτοντας για έναν αδαή τον απόλυτο γρίφο. Μα τι στο καλό γύρευα να βρω και εγώ; Είμαι ακόμα ένας απ’ τους τόσους που πραγματοποιούν τον ίδιο έλεγχο σε κάποιο σημείο του δρόμου απλά και μόνο επειδή έχουν δει άλλους να το κάνουν και το θεωρούν υποχρέωση πριν παραιτηθούν και καλέσουν την οδική βοήθεια. Καλώ την οδική βοήθεια. Και δεν παίρνω απάντηση καμία. Ξανακαλώ μετά από δέκα λεπτά. Τίποτα. Τα πόδια μου αρχίζουν να παγώνουν. Λίγα μέτρα πιο κάτω απ’ το σημείο που έχω σταματήσει υπάρχει μια ταμπέλα. Πλησιάζω. Η νύχτα πάντα σε τέτοιες περιπτώσεις δεν έχει φεγγάρι και έτσι πρέπει να βρίσκεσαι σε απόσταση αναπνοής για να διακρίνεις τα γράμματα. ‘Καλώς ορίσατε στ ……..’. Το υπόλοιπο χρειάζεται μαντικές ικανότητες ή σύνδεση με το δορυφόρο για να το καταλάβεις. Επιστρέφω στ’ αυτοκίνητο, μαζεύω τα όποια τιμαλφή και με την ταξιδιωτική μου τσάντα στον ώμο επιζητώ την μεταμεσονύκτια περιπέτεια κατά μήκος του άδειου επαρχιακού δρόμου. Το βήμα μου επιταχύνει λόγω ψύχους επιβραδύνει εξ αιτίας της νικοτίνης. Μια αρρυθμία λοιπόν χαρακτηρίζει την πρόοδο μου ενώ κάμποση ώρα αργότερα παρατηρώ σκοτεινούς όγκους που μετά από λίγο τα ονομάζω σπίτια καθώς περνώ απέναντι για να βρεθώ κοντά τους. «Μονόπαντο χωριό» μουρμουρίζω χαμογελώντας με πόνο μιας και τα χείλη μου ξεραμένα απ’ τις χαμηλές θερμοκρασίες, σκάνε βίαια σε δυο τρία σημεία. Κατά πάσα πιθανότητα κτισμένο απ’ τη μια μόνο πλευρά του δρόμου επεξηγώ χωρίς λόγο στον εαυτό μου. Κουβέντα να γίνεται που λένε. Το πρώτο οίκημα έχει μεγάλη αυλή, δυο οπορωφόρα δέντρα – κάτι σαν νεράντζια ή πορτοκάλια φαίνεται να κρέμονται απ’ τα κλαδιά τους – και μια σιδερένια κούνια. Οικογενειάρχης αγρότης; Παρατηρώ την καγκελόπορτα της εισόδου. Σκουριά. Άθλια κατάσταση. Προχωρώ παρακάτω. Παρόμοιες μονοκατοικίες δίχως φως. Δυσκολεύομαι να πιστέψω πως μέσα υπάρχει ζωή. Κοιμούνται; Περπατάω στο στενό πεζοδρόμιο και παρατηρώ πως αρχίζω να διακρίνω όλο και καλύτερα τις πτυχές που πληγώνουν τις φθαρμένες τσιμεντένιες πλάκες. Σηκώνω αργά το κουρασμένο μου βλέμμα και αισθάνομαι σαν τον άνθρωπο που έρχεται σε επαφή με το άγνωστο ον. Οι πλάκες έχουν πλέον πρασινίσει απ’ το νέον φως που διαχέεται απ’ τη φωτεινή επιγραφή του μοναδικού κτιρίου που φωτίζεται σε ολόκληρη την περιοχή. Γυάλινες επιφάνειες αποκαλύπτουν το εσωτερικού ενός έρημου καφενείου με μεταλλικά τραπεζάκια, ξύλινες καρέκλες και μια μεγάλη βιτρίνα πίσω απ’ την οποία περιμένω να ξεπροβάλλει κάποια εξωπραγματική μορφή. Μα δεν κουνιέται φύλλο. Χωρίς να το πολυσκεφθώ μπαίνω μέσα και κάθομαι αποκαμωμένος απ’ την νυχτερινή πορεία. Ανάβω ένα τσιγάρο ακόμα. Παύση. Η τηλεόραση που κρέμεται από ένα μεταλλικό βραχίονα βιδωμένο στον τοίχο θυμίζει τετραγωνισμένο Κυκλώπειο μάτι με καταρράκτη. Τα βουβά παράσιτα υποδηλώνουν ύπαρξη ανθρώπινης δραστηριότητας. Κάποιος την άφησε ανοικτή και έφυγε ή ξάπλωσε για ύπνο. Σηκώθηκα και πάλι και άρχισα να επιθεωρώ τον χώρο. Μια κουρτίνα σκέπαζε την καμάρα που έβγαζε στο πίσω μέρος του μαγαζιού. Ετοιμαζόμουν να παραμερίσω το πολυκαιρισμένο ύφασμα όταν άκουσα θόρυβο. Με δυο βήματα βρέθηκα στην πόρτα και κοίταξα έξω. Μέχρι εκείνη τη στιγμή δεν είχε περάσει ούτε πατίνι από το χωριό. Ένα μεγάλο όχημα πλησίαζε πλέον αργά το σημείο που βρισκόμουν. «Για δες, σταματάει» μουρμούρισα ενθουσιασμένος. Δεν ήμουν σε θέση να σκεφθώ κάτι κακό για τον υπέρβαρο άντρα που κατέβαινε με ασυνήθιστη σβελτάδα την μεταλλική σκαλίτσα του λευκού φορτηγού. Με προλαμβάνει η διάθεση επικοινωνίας μπλοκάροντας οποιαδήποτε ανάδυση σκοτεινών σκέψεων από τον απύθμενο βυθό του υποσυνείδητου. Ο άγνωστος που σε λίγα δευτερόλεπτα ή το πολύ λεπτά θα αποκτήσει όνομα είναι μετρίου αναστήματος, με μεγάλα μάτια και έντονα μαύρα φρύδια, στρογγυλοπρόσωπος με κοντό γενάκι και μακρύ σγουρό μαλλί δεμένο κότσο. Μοιάζει να έχει βγει από αμερικάνικη ταινία και να διατηρεί τις ίδιες διατροφικές συνήθειες με τους μοσχαναθρεμμένους συναδέλφους του που ζουν και εργάζονται στην πατρίδα του πλανητάρχη.\n«Καλησπέρα, τι έγινε;» του λέω. Εκείνος με κοιτάζει ταραγμένος. Είναι ιδρωμένος. Όπου να ναι θα αρχίζει να αισθάνεται τις σταγόνες να παγώνουν στο μέτωπο του. Φαίνεται να καλοσκέφτεται τι θα μου απαντήσει λες και βρίσκεται στην τελευταία ερώτηση κάποιου τηλεοπτικού παιχνιδιού με έπαθλο την ψυχική του ηρεμία.\n«Μόνος σου είσαι;» καταφέρνει να πει. Εμένα μου φάνηκε πως πέρασε ένα πεντάλεπτο απ’ τη στιγμή που απόσωσα την ερώτηση μου.\n«Μόνος. Από πού έρχεσαι φίλε;» του είπα.\n«Βόρεια. Άσε αδερφέ, κόντεψα να το χάσω πριν από λίγο γι αυτό με βλέπεις έτσι». Άρχισε να μου εξιστορεί την μικρή περιπέτεια που είχε όταν καθώς οδηγούσε τον πήρε για μια στιγμή βόλτα ο Μορφέας και παρ’ ολίγο να βρεθεί αγκαλιά με ένα βενζινάδικο. Είχα περάσει από εκεί πριν σταματήσω για να διαπιστώσω τι συμβαίνει με το αυτοκίνητο και ήταν κλειστό. Ο φορτηγατζής λίγο έλλειψε να το κλείσει μια και καλή.\n«Φαντάζεσαι τι θα μπορούσε να είχε συμβεί; Θα έπαιρνε φωτιά ο τόπος» συνέχιζε αναστατωμένος. «Δεν μου ‘χει ξανασυμβεί να με πάρει ο ύπνος στο τιμόνι. Ποτέ. Μην με ρωτήσεις τι και πως. Άγιο είχα. Ξύπνησα την στιγμή που το φορτηγό είχε ευθυγραμμιστεί με την νησίδα του πρατηρίου. Πάλεψα με το τιμόνι ενώ ένοιωθα την καρότσα να μετακινείται βίαια και το φορτίο να κοπανιέται πάνω στα τοιχώματα της. Τελικά ξαναβρέθηκα στην πορεία μου αλλά μου ‘φυγε η ψυχή».\n«Μμμ, όχι και τόσο αφού αναγκάστηκα να σταματήσω εδώ πέρα».\n«Το όνομα σου;»\nΜε λένε Παύλο, εσένα;». Αφού λοιπόν έγιναν και οι απαραίτητες συστάσεις του διηγήθηκα και εγώ την δική μου περιπέτεια. Με επιδέξιους χειρισμούς κατάφερα να περάσω και σε άσχετα θέματα οικονομικής, κοινωνικής και πολιτιστικής φύσεως που κατά πάσα πιθανότητα δεν ενδιέφεραν τον συνομιλητή μου ο οποίος με παρακολουθούσε ανήσυχος. Στην μέση της ανάλυσης μιας γαστριμαργικής ιδιομορφίας των Ελλήνων αστών με διέκοψε : «Δεν έχεις ξαναβρεθεί στην περιοχή ε;». Του έγνεψα αρνητικά.\n«Ετοιμάσου να ακούσεις για ποιο λόγο δεν σταματάει πια κανείς σ’ αυτό το χωριό» μου είπε. Πάλι καλά σκέφθηκα. Μπορεί να μην κατάφερα να ανοίξω συζήτηση με τον πλούτο των θεμάτων που είχα σπεύσει να θίξω αλλά θα μάθαινα τουλάχιστον και κάτι ενδιαφέρον. Ο Παύλος έπιασε να μου διηγείται τα παρακάτω :\nΉταν Μάρτιος του 2002 και η ζωή στο χωριό κυλούσε ως συνήθως. Οι άντρες ξυπνούσαν πριν απ’ τα κοκόρια και πήγαιναν στο ορυχείο για δουλειά και οι γυναίκες φρόντιζαν τα του οίκου τους. Τα εισοδήματα όλης της κοινότητας προέρχονταν απ’ τη λειτουργία του ορυχείου και ο οικισμός είχε δημιουργηθεί εξ αιτίας του. Στα μέσα του μήνα ο καιρός βάλθηκε να ανεβοκατεβάζει την θερμοκρασία ταλαιπωρώντας τους κατοίκους με ξαφνικά κρυολογήματα και εξοντωτικές ιώσεις. Το αποκορύφωμα της μετεωρολογικής αναστάτωσης έφθασε στις 21 του μηνός όταν το θερμόμετρο που βρισκόταν στην είσοδο του ορυχείου σκαρφάλωσε στους 32 βαθμούς στις οκτώ το πρωί. Την επόμενη μέρα και ενώ η ασυνήθιστη ζέστη συνεχιζότανε συνέβη ένα τρομερό ατύχημα. Ένας σεισμός μικρής έντασης στάθηκε αρκετός για να μετακινήσει τα υποστυλώματα που βρισκόντουσαν στο δεύτερο επίπεδο εξόρυξης αρκετά μέτρα κάτω απ’ τη γη. Εκείνη τη στιγμή όλο το έμψυχο δυναμικό του ορυχείου βρισκόταν σε εκείνο το σημείο και δούλευε πυρετωδώς για τη διάνοιξη μιας νέας σήραγγας. Κανένας δεν κατάφερε να βγει ζωντανός. Οι μισοί καταπλακώθηκαν και οι υπόλοιποι παρέμειναν εγκλωβισμένοι χωρίς καμιά ελπίδα. Οι γυναίκες τους έκλαιγαν για νύχτες πολλές έξω απ’ την είσοδο της τελευταίας κατοικίας των αντρών τους έως ότου αποδέχθηκαν το αναπάντεχο διαζύγιο που τους έβγαλε η μοίρα, πήραν τα παιδιά τους και έφυγαν από τούτο τον καταραμένο τόπο για πάντα. Το ορυχείο δεν ξανάνοιξε από τότε και ο οικισμός θεωρείται στοιχειωμένος.\n«Ενδιαφέρον» σχολίασα. Είχαν περάσει λίγα λεπτά δίχως να αρθρώσω λέξη. Αυτό έλεγε πολλά. Το μυαλό μου είχε γεμίσει εικόνες από διαμελισμένα πτώματα καλυμμένα από χώμα και γυναίκες με παραδοσιακές ηπειρώτικες φορεσιές έτοιμες να χορέψουν τον χορό του Ζαλόγγου και να χαθούν στο μαύρο στόμα της σπηλιάς που έχασκε στην κορυφή ενός μικρού λόφου. Για να ξεχωρίζει μάλιστα απ’ το υπόλοιπο τοπίο υπήρχε η λέξη ‘ΟΡΥΧΕΙΟ’ σχηματισμένη με λευκό βότσαλο στην μια του πλευρά.\n«Όπως το βλέπει κανείς» μου απάντησε με σοβαρότητα ο συνομιλητής μου.\n«Ξέρεις τι μέρα είναι σήμερα;» τον ρώτησα και πρόσθεσα «22 Μαρτίου, όπως τότε». Ο Παύλος με κοίταξε τρομαγμένος.\n«Αλλά δεν έχει χαράξει ακόμα, ούτε έγινε σεισμός» συνέχισα αστειευόμενος. «Άσε που κάνει ψόφο». Ο Παύλος δεν είχε καμία όρεξη για αστεία. Ο ιδρώτας είχε επανέλθει στο μέτωπο του.\n«Άκου φίλε, δεν ξέρω για σένα αλλά εγώ πρέπει να φύγω το συντομότερο δυνατό από δω. Σταμάτησα γιατί έπρεπε να συνέλθω ύστερα απ’ αυτό που μου συνέβη. Δεν κάθομαι άλλο. Θα ήθελα μόνο να σου ζητήσω μια χάρη πριν φύγω. Πρέπει να συμμαζέψω το εμπόρευμα. Δεν έχω πολλά κιβώτια αλλά θα έχουν ανακατωθεί με τους απότομους ελιγμούς που έκανα για να αποφύγω τη σύγκρουση και δεν μπορώ να τα καταφέρω μόνος μου. Πάμε να ρίξουμε μια ματιά;»\n«Πολύ ευχαρίστως να σε βοηθήσω. Τι μεταφέρεις αν επιτρέπεται;» τον ρώτησα.\nΗ μεταλλική πόρτα υποχώρησε υπακούοντας την ηλεκτρική εντολή που έλαβε από το αφεντικό της αποκαλύπτοντας δεκάδες στοιβαγμένα χαρτοκιβώτια που καταλάμβαναν μεγάλο μέρος απ’ τον ωφέλιμο χώρο φόρτωσης. Κατά μεσοίς του κενού που μεσολαβούσε απ’ το κατώφλι της πόρτας μέχρι την πρώτη σειρά με τα άψογα τακτοποιημένα κιβώτια υπήρχε άλλο ένα τόσο στραπατσαρισμένο, που φαινόταν σαν να είχε προσπαθήσει επανειλημμένως να χωθεί ανάμεσα τους δίχως όμως τελικά να τα καταφέρει. Καμιά εικοσαριά βιβλία είχαν χυθεί στο δάπεδο προδίδοντας την ταυτότητα του φορτίου.\n«Αποκλείεται. Δεν είναι δυνατόν» μουρμούριζε ο Παύλος.\n«Τι εννοείς;» του είπα.\n«Άκουσα με τα αυτιά μου τα κιβώτια να κοπανιούνται. Δεν υπάρχει περίπτωση να έμειναν όλα στη θέση τους ύστερα από τέτοιο κούνημα».\nΈφερα στα χέρια μου ένα βιβλίο. Είχε μαύρο ματ εξώφυλλο. Τίτλος και συγγραφέας απόντες. Μέτρησα τρεις κιτρινισμένες σελίδες δίχως έντυπα σημάδια και στην τέταρτη βρέθηκα επιτέλους στα περιεχόμενα. Δεν ήξερα ακόμα αν ήταν κεφάλαια ή τίτλοι διηγημάτων. Στο μεταξύ ο Παύλος που προσπαθούσε να βρει μια λογική εξήγηση για την τάξη που επικρατούσε στο εσωτερικό του φορτηγού του μου άρπαξε με μια κίνηση το βιβλίο και άρχισε να διαβάζει φωναχτά:\n3. Μοιραίο Τέλος.\nΆφησε το σύγγραμμα να πέσει απ’ τα χέρια του και έπιασε το μισοδιαλυμένο χαρτόκουτο ανακατεύοντας νευρικά τα βιβλία που είχαν απομείνει μέσα. Ήταν όλα ίδια μ’ αυτό που μόλις πριν λίγο ξεφυλλίσαμε. Με ένα σάλτο βρέθηκε δίπλα στα υπόλοιπα κιβώτια. Έβγαλε απ’ το φαρδύ του παντελόνι ένα σουγιά και τον έμπηξε με ένταση σε ένα απ’ αυτά. Η σκέψη που και οι δυο είχαμε κάνει επιβεβαιώθηκε. Ίδια βιβλία παντού. Η ταραχή έκανε την εμφάνιση της πλέον και στο δικό μου νευρικό σύστημα. Άρχισα να διαβάζω την πρώτη παράγραφο. Λίγο πιο πέρα καθισμένος στο πάτωμα ο Παύλος έκανε το ίδιο. Το βιβλίο ξεκινούσε με την συνάντηση ενός πωλητή και ενός φορτηγατζή σε ένα άδειο καφενείο. Εκείνος σταμάτησε. Συνέχισα να διαβάζω ενώ ένοιωθα το βλέμμα του να με παρατηρεί. Ύστερα από λίγο σηκώθηκε απότομα και μου είπε :\n«Δεν θέλω να ξέρω την συνέχεια. Δεν θέλω να μάθω τίποτα άλλο. Ούτε για το βιβλίο ούτε για σένα. Φεύγω». Η πόρτα ξετυλίχθηκε αργά μπροστά στα κουρασμένα μου μάτια και πριν προλάβει να κλείσει, το φορτηγό ξεκινούσε βίαια αφήνοντας πίσω του δυο ρηχά αυλάκια από λάσπη και μερικά βιβλία που γλίστρησαν και έπεσαν στο υγρό χώμα που υπήρχε στην άκρη του δρόμου. Ανάμεσα τους έμεινα να διαβάζω τη μια σελίδα μετά την άλλη ώσπου έφτασα στην περιγραφή της τελευταίας σκηνής κατά την οποία με εγκαταλείπει ο Παύλος. Δεν υπήρχε συνέχεια. Γύρισα σελίδα και βρέθηκα στο δεύτερο μέρος με τίτλο ‘Νεκροί’. Καμία διαφοροποίηση απ’ το πρώτο. Πέρασα γρήγορα στο τελευταίο κεφάλαιο, ‘Μοιραίο Τέλος’. Και εκεί τα ίδια. Ένα βιβλίο με τρία κεφάλαια στα οποία αλλάζουν μονάχα οι τίτλοι και το περιεχόμενο σταματάει στην αναχώρηση του φορτηγατζή.\nΕίχε ήδη χαράξει. Κοίταξα το καφενείο. Κανένα ίχνος ζωής εκτός από δυο απελπισμένες μύγες που είχαν κολλήσει πάνω σε μια λάμπα φθορίου προσπαθώντας να επιβιώσουν για μερικές ώρες ακόμα. Αποφάσισα να επιστρέψω στο αυτοκίνητο και να ξανακαλέσω την οδική βοήθεια. Όλο και κάποιος θα περνούσε. Περπατούσα αργά έχοντας ένα τσιγάρο στο ξερό μου στόμα. Το κρύο δεν με ενοχλούσε. Το είχα συνηθίσει. Δεν μπορούσα να δώσω εξήγηση σ’ αυτό που συνέβαινε. Ξεπερνούσε το συμβατικό μου τρόπο σκέψης. Έφτασα στ’ αυτοκίνητο. Γύρισα το κλειδί στο διακόπτη γιατί ποτέ δεν ξέρεις. Το αυτοκίνητο πήρε μπροστά σαν να μην είχε πάθει ποτέ τίποτα και ο κινητήρας ανέβασε στροφές για να ζεσταθεί. Η κίτρινη οθόνη επανήλθε στις συνηθισμένες τις ενδείξεις. Όλα φαινόντουσαν να λειτουργούν κανονικά. Κούμπωσα την πρώτη σχέση στο κιβώτιο ταχυτήτων και ξεκίνησα. Στο κάθισμα του συνοδηγού αναπαυόταν το παράξενο βιβλίο. Άφησα πίσω μου τον οικισμό που με το πρώτο φως της ημέρας αποκάλυπτε μονάχα την εικόνα της εγκατάλειψης. «Ο φόβος αισθάνεται πιο άνετα τη νύχτα» μουρμούρισα. Κάμποσα χιλιόμετρα πιο κάτω καθώς προσέγγιζα μια απότομη στροφή παρατήρησα έντονα μαύρα ίχνη από δυνατό φρενάρισμα στην άσφαλτο. Το προστατευτικό κιγκλίδωμα στην αντίθετη κατεύθυνση έχει δεχτεί σφοδρή επίθεση από κάτι ογκώδες. Σταμάτησα σε ένα πλάτωμα με χαμηλή βλάστηση. Πέρασα στην άλλη μεριά του δρόμου και στάθηκα πάνω από μια βαθιά χαράδρα. Το φορτηγό του Παύλου είχε σκορπίσει πάνω στα βράχια δεκάδες μέτρα κάτω απ’ τα πόδια μου. Επέστρεψα στο αμάξι και άνοιξα το βιβλίο. Μια σελίδα είχε προστεθεί σε κάθε κεφάλαιο που περιέγραφε τον τραγικό θάνατο του Παύλου. Χωρίς δεύτερη σκέψη έκανα αναστροφή και επέστρεψα στον οικισμό. Όχι, δεν είχα βρει ξαφνικά την απάντηση σ’ αυτή την τρέλα. Το ένστικτο με οδήγησε έξω απ’ την φραγμένη είσοδο του ορυχείου. Μια λιτή μαρμάρινη πλάκα τριγυρισμένη από ξερά λουλούδια και άνυδρα καντήλια ανέφερε τα 87 ονόματα των ανθρώπων που σκοτώθηκαν την ίδια μέρα πριν από ακριβώς ένα χρόνο. Έπιασα να τα διαβάζω μηχανικά μέχρι που έφτασα στο τελευταίο ‘Παύλος Αργυρίου 28, οδηγός φορτηγού’. Η χάραξη ήταν ασυνήθιστα φρέσκια. Κλείδωσα το μυαλό μου σ’ αυτό που είχα αποφασίσει να κάνω. Μάζεψα αρκετά άγρια λουλούδια απ’ την ανθισμένη γη, έφτιαξα ένα όμορφο δεμάτι και έχωσα μέσα του το ζωντανό σύγγραμμα. Έπειτα και με τη βοήθεια μιας μεγάλης μυτερής πέτρας κατάφερα να σπάσω την πρόχειρη κλειδαριά που κάποιοι είχαν τοποθετήσει επιπόλαια και να μπω μέσα στο ορυχείο. Η υπερένταση που ένοιωσα ήταν αρκετή για να με κάνει να αφήσω το δεμάτι κατάχαμα και να απομακρυνθώ τρέχοντας. Έφθασα στο αυτοκίνητο ξέπνοος. Οδήγησα τρεις ώρες χωρίς να σταματήσω. Όταν έφτασα στο ξενοδοχείο, έκανα ένα ζεστό μπάνιο και έκατσα δίπλα στο παράθυρο ανάβοντας ένα τσιγάρο. Κόσμος πηγαινοερχότανε στον φαρδύ πεζόδρομο. Το βλέμμα μου έπεσε ασυναίσθητα στην βιτρίνα ενός βιβλιοπωλείου. Έριξα το παλτό πάνω απ’ τις πυτζάμες μου και κατέβηκα τρέχοντας αναζητώντας ανήσυχος το σύγγραμμα με το μαύρο εξώφυλλο.\nΠιστεύω πως γλύτωσα. Κάθε φορά όμως που περνάω μπροστά από βιτρίνες με βιβλία αισθάνομαι το ίδιο σφίξιμο στην καρδιά και ας έχουν περάσει δυο χρόνια από τότε . . .\nLabels: διήγημα λογοτεχνία λογοτεχνικά κείμενα Σπύρος Γλύκας Το Ορυχείο\nAlvarakos June 5, 2012 at 10:04 PM\nΠολύ σκοτεινό αλλά και ελπιδοφόρο ταυτόχρονα...φοβήθηκα πως το τέλος του αφηγητή ήταν προδιαγεγραμμένο κι ότι το όνομά του θα ήταν το επόμενο που θα εμφανιζόταν στην επιτύμβια στήλη, όμως η συνειδητοποίηση του κινδύνου που διατρέχει και η αντίδρασ'η του ήταν λυτρωτική. Μοιάζει με ταξίδι/περιπλάνηση στο σκοτάδι του ασυνείδητου, που όμως δείχνει και το δρόμο για τη διέξοδο.\nSpiros Glykas June 5, 2012 at 11:04 PM\nΧαίρομαι που σας άρεσε. Το σχόλιο σας ήταν πολύ εύστοχο!\nTeddie June 9, 2012 at 1:37 PM\nΠολύ ατμοσφαιρίκο! Το στοιχείο του suspense πολύ έντεχνα αναπτυγμένο! Μου άρεσε πολύ! :)\nΕυχαριστώ όσες και όσους μπήκαν στον κόπο να επισ...\n'Η πτήση' : μια απροσδόκητη εξέλιξη στους αιθέρες...\n'Διακοπές' (πότε θα πάμε;) Διακοπές Είναι β...\n'Το Ορυχείο' ένα διήγημα θρίλερ ! ΤοΟρυχείο Κ...


Ο Λευκός Ιππόκαμπος στα ρηχά -από το Πρόβατο όχι Αρνί\nΑπό Πρόβατο όχι αρνί & Ma[t]ita Colorata on\t 25/12/2015 Τέχνη & Πολιτισμός\n«Ουφ, δεν έχουν σημασία», είπε ο Κόκκινος Αστερίας. «Καμία σημασία. Αυτά έρχονται, βρίσκονται. Το παν είναι να υπάρχει κάποιος να σκέφτεται ότι θες να μαζέψει μπουκέτο τα χρώματά σου και να σε φιλάει στο ακάλυπτο δέρμα που αφήνουν. Αυτό μόνο μετράει αλλιώς θα μπούμε κι εμείς στη λογική των ψαριών που επιλέγουν να ζήσουν στις ιχθυοκαλλιέργειες για να έχουν σίγουρο το φαΐ τους».\nΟ Λευκός Ιππόκαμπος δεν ήταν πάλι σίγουρος ότι κατάλαβε. Ανήκε σε σπάνιο είδος που το φως του ήλιου δεν το γνώριζε. Πόσο μάλλον τα μπουκέτα των χρωμάτων. Όλοι της φυλής του γεννιούνταν και μεγάλωναν στις αβύσσους της θάλασσας. Εκεί περνούσαν τη ζωή τους, στα σκοτάδια τους έστηναν σχέσεις και όνειρα.\nΌλοι οι υπόλοιποι βέβαια εκτός απ’ αυτόν. Χμ… να το πω καλύτερα: όλοι οι υπόλοιποι εκτός απ’ αυτόν από χτες το απόγευμα κι έπειτα. Γιατί τότε ήταν που του μπήκε η ιδέα, τότε που πήρε την απόφαση, τότε που χαιρέτησε γνωστούς και φίλους, τότε και που την πραγματοποίησε. Είπε, θα ‘βγαινε στα ρηχά, να δει το φως, να δει ψάρια λιγότερο τρομακτικά, να δει χρώματα και ίσως… ίσως να δει και τον ίδιο τον ήλιο αν κοιτούσε ψηλά!\nΔεν υπήρξε κανείς που να μην προσπάθησε να τον αποτρέψει. Τα νέα μεταδόθηκαν γρήγορα και το σούσουρο στην άβυσσο ήταν μεγάλο. «Μη, είναι τρέλα αυτό που πας να κάνεις, έχει υποβρύχια εκεί πάνω», του είπε ο τεράστιος Καλαμάρης του Βερν. «Το φως θα σε τυφλώσει, έχει υπεριώδη ακτινοβολία», ούρλιαξε ο Αόμματος Μωβ Κάβουρας. «Έχω ακούσει ότι τα άλογα τα βάζουν να παίζουν σε γουέστερν και μετά τα σκοτώνουν» είπε μια Φάλαινα Φυσητήρας που περνούσε από δίπλα και ήταν κοσμογυρισμένη. Ο Ιππόκαμπος όμως δεν άκουγε κανέναν. Τίποτα κακό δε θα του συνέβαινε. Θα πραγματοποιούσε το όνειρό του, θα κολυμπούσε σε ρηχά νερά.\nΗ πορεία του καθώς άφηνε τα ατέλειωτα βάθη δεν ήταν εύκολη. Στην αρχή ζαλιζόταν, δεν μπορούσε να προσανατολιστεί. Κάλπαζε για ώρες σε ισοβαθείς ευθείες αντί να ανεβαίνει ανηφόρες και βουνά. Όταν συνειδητοποιούσε το χαμένο δρόμο του, το χαμένο χρόνο του, έκανε ν’ απελπιστεί μα αμέσως ξαναθυμόταν το στόχο του και συνέχιζε. Τουλάχιστον δεν κουραζόταν! Τι σόι άλογο θα ήταν αν δεν άντεχε την πορεία; Τακτακτακ και τακτακτακ άφηνε πίσω του μια αόρατη, για τα ανεπιτήδευτα μάτια, νερένια γραμμή σκόνης.\nΚαι πέρασε βράχια, και πέρασε δάση από φύκια, και πέρασε ναυάγια, και ξαναπέρασε βράχια κι αφηρημένος, από ένα σημείο κι έπειτα, δεν κοιτούσε γύρω του, δεν προσπαθούσε να διακρίνει περιγράμματα. Σαν καθαρόαιμο που μόνο στόχο έχει τον τερματισμό, κάλπαζε βέβαιο για την επιτυχία του κι έτσι ξέφευγε της αντίληψής του το τοπίο που γλυκοχάραζε, το σκοτάδι που αραίωνε.\nΌταν ξαφνικά, δώδεκα ώρες περίπου αργότερα, ανοίγοντας τα μάτια του, ξυπνώντας τη συνείδησή του, βρέθηκε μπροστά σε μια τεράστια έκπληξη! Σαν και να έβγαλε μια μαύρη κουρτίνα κρεμασμένη λίγα εκατοστά μακριά απ’ το πρόσωπό του που τον εμπόδιζε να δει. Κι άρχισε να βλέπει. Να βλέπει όχι μόνο την αλογίσια μύτη του αλλά και όλο τον βυθό. Να βλέπει μακριά, να βλέπει κοντά, να βλέπει ψηλά, να βλέπει παντού.\nΑυτό… αυτό δηλαδή είναι το φως; Μα πόσο όμορφο! Και τα νερά έχουν χρώμα. Όχι μαύρο πια αλλά αλλού μπλε, αλλού γκρι, αλλού γαλάζιο, αλλού πράσινο! Και το πάνω έχει τέλος. Τουλάχιστον υγρό τέλος. Να, μόλις μερικά μέτρα μακριά απ’ τη χαίτη μου!\nΑπ’ τη χαρά του έβγαλε ένα τεράστιο ιπποκαμπίσιο χλιμίντρισμα φωνάζοντας «φως!! Τι είσαι εσύ; Τι θαύμα είσαι εσύ;»\n«Χμ! Θα έλεγα ότι φως είναι η δυνατότητα να έχεις μπρος σου εικόνες που αλλιώς προσπαθείς να φανταστείς. Να έχεις σχήματα με σταθερές γωνίες και καμπύλες που αλλιώς θα έμοιαζαν με πλαστελίνη σε τραπέζι νηπιαγωγείου. Τέλος, είναι αυτό που μου κρύβεις και μου ρίχνεις τη σκιά σου».\nΗ φωνή ακούστηκε ακριβώς από κάτω του. Παραξενεύτηκε. Ήταν λεπτή και όμορφη, καθόλου δεν έμοιαζε με τις τραχιές φωνές των πλασμάτων της αβύσσου. «Ααααχ, άλλα πλάσματα εδώ πάνω, εκλεπτυσμένα», σκέφτηκε. Έσκυψε να κοιτάξει την πηγή της φωνής κι έμεινε με το στόμα ανοιχτό για αρκετή ώρα, ώστε ένας γλάρος στην επιφάνεια να νομίζει ότι στο βυθό έχουν πάρτι μπουρμπουλήθρας. Ένας κατακόκκινος Αστερίας έκανε ηλιοθεραπεία κολλημένος πάνω σε μια λευκή στρογγυλή πέτρα. Παραμέρισε και χαμήλωσε δίπλα του.\n«Είμαι ο Λευκός Ιππόκαμπος. Είμαι ταξιδιώτης. Μόλις έφτασα απ’ το χάος του απείρου βάθους. Ήρθα να δω το φως, να γνωρίσω τα χρώματα και ίσως… ίσως να αντικρίσω και τον ήλιο», είπε λίγο επίσημα, λίγο τρέμοντας. Ο Αστερίας με μια κίνηση σκλαβωτικής ευγένειας κούνησε τρία απ’ τα πέντε πόδια του. «Η αλήθεια είναι ότι πρώτη φορά βλέπω αλογάκι στο χρώμα σου. Είσαι όμορφο και η ομορφιά είναι ο λόγος που ζω», είπε και γέμισε κοκκινίλες το πρόσωπο του Ιππόκαμπου.\n«Τι εννοείς είναι ο λόγος που ζεις; Εμείς έχουμε μάθει ότι ζούμε για την τροφή μας, την ισορροπία του οικοσυστήματος και, κάποια μέρα, το ζευγάρωμα και τη διαιώνιση του είδους μας. Και μην πεις ότι είναι άλλα τα ήθη εκεί στα βαθιά, γιατί και η φάλαινα που πάει βόλτα τον ισημερινό για τον καφέ της, αυτό μας λέει πως λένε σε όλους τους ωκεανούς όλα τα πλάσματα», είπε με μεγαλύτερο θάρρος και λίγο νάζι ο νεοφερμένος.\n«Χμ, δε λέω, σίγουρα πρέπει να κάνουμε κι όλα τ’ άλλα, καλά τα ξέρεις. Ανάγκες μας καθορισμένες είναι, αλλιώς θα πεθάνουμε και θα εξαφανιστούμε. Αυτό που δεν πρέπει να ξεχνάμε όμως είναι ότι μια ζωή χωρίς ομορφιά, είναι απλά ένας θάνατος με ανάσες. Μικρή η διαφορά δηλαδή και δεν είμαι σίγουρος ότι θα ήμουν διατεθειμένος να ζω έτσι. Θέλω η ζωή μου να κυλιέται σε χίλιες παλέτες και να διαλέγει απ’ αυτές τα καλύτερα κόκκινα για να με ζωγραφίζει. Με καταλαβαίνεις;» ρώτησε ο Αστερίας χωρίς τη βεβαιότητα ότι θα έπαιρνε θετική απάντηση.\n«Όχι καλά αλλά προσπαθώ. Και όσο περισσότερο το σκέφτομαι τόσο συνειδητοποιώ ότι μπορεί και να μοιάζουμε κάπως. Εγώ, ας πούμε, δεν αρκούμουν σε όλα αυτά που αρκούνταν για αιώνες όλοι του είδους μου κι έφυγα. Ταξίδεψα τόση θάλασσα κι έφτασα ως εδώ για να δω το φως κι όσα αυτό βαφτίζει λούζοντάς τα» απάντησε με ενθουσιασμό το αλογάκι. Ένα τεράστιο αστερένιο χαμόγελο σχηματίστηκε. Αργά-αργά έκανε κίνηση εκατόν ογδόντα μοιρών εξηγώντας στον φίλο του ότι ήθελε να τον χτυπήσουν από παντού οι αχτίδες του ήλιου για να μην κοκκινίσει ανομοιόμορφα.\n«Του ποιου;» είπε ο Λευκός Ιππόκαμπος κάνοντας τη δικιά του στροφή. «Πού είναι ο ήλιος; Είναι κάπου εδώ κοντά; Μπορώ να τον δω;»\n«Σήκωσε το κεφάλι σου και κοίτα. Αυτή η κίτρινη σφαίρα που καθρεφτίζεται στην επιφάνεια είναι η δικιά σου ομορφιά, το τέλος του πρώτου δικού σου ταξιδιού αλλά και η αρχή ενός ακόμη μεγαλύτερου: του ερωτικού σου ταξιδιού! Γιατί να ξέρεις, η ομορφιά δεν είναι άλλο απ’ την εισαγωγή στον έρωτα. Θα καταλάβεις, θα νιώσεις τι σου λέω όταν θα κοιτάζεις τον ήλιο όχι με εμένα που βρέθηκα τυχαία πλάι σου αλλά με κάποιον που θα ‘χεις επιλέξει εσύ κι εκείνος εσένα».\nΟ Λευκός Ιππόκαμπος είχε βουρκώσει. Τον βοηθούσε να μην βρεθεί σε δύσκολη θέση το νερό που εξαφάνιζε τα δάκρυα του. Πολλά από όσα του έλεγε ο Κόκκινος Αστερίας ακόμη δυσκολευόταν να τα κατανοήσει. Όσα είχε μάθει ως τώρα στη ζωή του έρχονταν και παρενέβαιναν στις σκέψεις του. Ήθελε να απελευθερωθεί απ’ αυτά αλλά δεν ήταν και σίγουρος πώς.\n«Ναι, πολύ όμορφα θα είναι… Πολύ όμορφος είναι ο ήλιος και τι χαρά που τον είδα! Και μια μέρα, ναι μια μέρα με κάποιον άλλον ιππόκαμπο… Αλλά, τι λες, δε θα πρέπει να σκεφτόμαστε πώς θα βρίσκουμε τροφή, πώς να φυλαγόμαστε απ’ τους θηρευτές, σε ποια ξέρα θα ζήσουμε; Αυτά δεν είναι πολύ σημαντικά; Τα πιο σημαντικά;»\n«Ουφ, δεν έχουν σημασία», είπε ο Κόκκινος Αστερίας. «Καμία σημασία. Αυτά έρχονται, βρίσκονται. Το παν είναι να υπάρχει κάποιος να σκέφτεται ότι θες να μαζέψει μπουκέτο τα χρώματά σου και να σε φιλάει στο ακάλυπτο δέρμα που αφήνουν. Αυτό μόνο μετράει…»\nΠΡΟΒΑΤΟ ΟΧΙ ΑΡΝΙ ΧΡΙΣΤΟΥΓΕΝΝΙΑΤΙΚΟ ΠΑΡΑΜΥΘΙ


Τροχαίο Χαλκιδική: Νεκρός 28χρονος | Flash.gr\nFlash.gr / Ελλάδα / Τροχαίο Χαλκιδική: Νεκρός 28χρονος\nΤροχαίο Χαλκιδική: Νεκρός 28χρονος\nΝεκρός ένας 28χρονος από τροχαίο δυστύχημα στη Χαλκιδική.\nΕΠΙΜΕΛΕΙΑ Μαρία Ευσταθίου 16.08.2020 | 13:28\nΝεκρός 28χρονος από τροχαίο στη Χαλκιδικη - Φωτογραφία από το voria.gr\nΜε αίμα βάφτηκε για δεύτερη φορά μέσα σε ένα βράδυ η άσφαλτος, όταν 28χρονος έχασε τη ζωή του σε τροχαίο δυστύχημα στη Σιθωνία Χαλκιδικής. Συγκεκριμένα, στο 83ο χιλιόμετρο της επαρχιακής οδού Νέων Μουδανιών – Συκιάς, στο ύψος του Πόρτο Κουφό επιβατικό αυτοκίνητο που οδηγούσε 28χρονος συγκρούστηκε με άλλο αυτοκίνητο με αποτέλεσμα τον θανάσιμο τραυματισμό του οδηγού του πρώτου οχήματος.\nΥπενθυμίζεται πως τη ζωή του έχασε εχθές το βράδυ και ένας 44χρονος σε δυστύχημα επί της Μουδανιών, στο ύψος της Καρδίας. Ειδικότερα, γύρω στις 21.30 το βράδυ, οδηγός ΙΧ που ερχόταν από Χαλκιδική έχασε κάτω από αδιευκρίνιστες συνθήκες τον έλεγχο του οχήματός του στο ύψος της Καρδίας και πέρασε στο αντίθετο ρεύμα με αποτέλεσμα να συγκρουστεί με ακόμη ένα ΙΧ.\nΑπό τη σύγκρουση, έχασε τη ζωή του ο 44χρονος οδηγός του οχήματος που εξετράπη της πορείας του. Η σορός του άτυχου άνδρα μεταφέρθηκε στο νοσοκομείο Παπαγεωργίου. Στο δεύτερο όχημα επέβαινε ένα ζευγάρι με ένα ανήλικο παιδί, ωστόσο δεν δηλώθηκε κάποιος τραυματισμός.\nΣτο σημείο έσπευσε η αστυνομία, η Πυροσβεστική και το ΕΚΑΒ. Να σημειωθεί πως οι πρώτες πληροφορίες έκαναν λόγο για σύγκρουση με άλλα τέσσερα ΙΧ, ωστόσο σύμφωνα με νεότερη ενημέρωση από την αστυνομία, διαπιστώθηκε η εμπλοκή ενός.\nΝεκρό δεκάχρονο αγόρι στην Κακαβιά – Παρασύρθηκε από ασθενοφόρο


«Τις νύχτες έπαιζε με τις σκιές»: Ένα μυθιστόρημα που χρειάζεσαι!\n«Τις νύχτες έπαιζε με τις σκιές»: Ένα μυθιστόρημα που αξίζει την προσοχή σου!\nΒρίσκεστε εδώ: Αρχική » Διασκέδαση » «Τις νύχτες έπαιζε με τις σκιές»: Ένα μυθιστόρημα που αξίζει την προσοχή σου!\nΤελευταία ενημέρωση: 01 Μαρ - 20:32\nΔημοσιεύτηκε στις: 01 Μαρ - 20:25\n«Τις νύχτες έπαιζε με τις σκιές»… ένα μυθιστόρημα από την συγγραφέα Τέσυ Μπάιλα που σίγουρα αξίζει να αφιερώσεις τον χρόνο σου και να το έχεις στη βιβλιοθήκη σου.\n«Τις νύχτες έπαιζε με τις σκιές», ένα μυθιστόρημα που θα σε κρατήσει καθηλωμένο μέχρι και την τελευταία σελίδα. Στο μυθιστόρημα της Τέσυς Μπάιλα, ο άνθρωπος γίνεται έρωτας, γίνεται πόλεμος, γίνεται θάνατος, γίνεται τέχνη, ώσπου να ξαναγίνει άνθρωπος.\nΜπορείτε να διεκδικήσετε δύο αντίτυπα του βιβλίου «Τις νύχτες έπαιζε με τις σκιές» μέσα απ’ τη σελίδα του iPop.gr στο Facebook και μέσα από το account του iPop στο Instagram.\nΗ ΤΕΣΥ ΜΠΑΪΛΑ γεννήθηκε στον Πειραιά. Σπούδασε Ιστορία του Ελληνικού Πολιτισμού και Μετάφραση Λογοτεχνίας. Εμφανίστηκε στη λογοτεχνία το 2009. Ασχολείται με τη φωτογραφία και ατομικές εκθέσεις της έχουν φιλοξενηθεί στο Πανεπιστήμιο Gakugei της Ιαπωνίας και στην Αθήνα. Διατηρεί στήλες λογοτεχνικής αρθρογραφίας και βιβλιοκριτικής σε έγκριτα διαδικτυακά περιοδικά.\nΕίναι επίσης συντάκτρια του λογοτεχνικού περιοδικού Κλεψύδρα και αρχισυντάκτρια του περιοδικού Literature.gr. Από τις Eκδόσεις ΨΥΧΟΓΙΟΣ κυκλοφορούν τα βιβλία της ΤΟ ΜΥΣΤΙΚΟ ΗΤΑΝ Η ΖΑΧΑΡΗ, ΟΥΙΣΚΙ ΜΠΛΕ, ΑΓΡΙΕΣ ΘΑΛΑΣΣΕΣ και ΤΙΣ ΝΥΧΤΕΣ ΕΠΑΙΖΕ ΜΕ ΤΙΣ ΣΚΙΕΣ.


Νο 1 από 2 ξενοδοχεία για: Sudbury\nΨάχνετε για άμεση κράτηση σε κάποιο ξενοδοχείο (Sudbury); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά ξενοδοχείου τελευταίας στιγμής. Τα ξενοδοχεία με διαθεσιμότητα για απόψε περιλαμβάνουν τα εξής: The Mill Hotel.\nΠροβολή 2 ξενοδοχείων στην περιοχή Sudbury, ανάλογα με τη δημοτικότητά τους.\nΠροσφορές τελευταίας στιγμής για Sudbury\nΨάχνετε για άμεση κράτηση σε κάποιο ξενοδοχείο (Sudbury); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Sudbury. Ταξιδιώτες όπως εσείς έγραψαν 2.638 κριτικές και δημοσίευσαν 2.239 αυθεντικές φωτογραφίες για ξενοδοχεία (Sudbury) στο TripAdvisor.


Για 114 ημέρες η Κόστα Ρίκα καλύπτει τις ενεργειακές ανάγκες της από τις ΑΠΕ | Green Agenda\nΑρχική›ΕΝΕΡΓΕΙΑ›Για 114 ημέρες η Κόστα Ρίκα καλύπτει τις ενεργειακές ανάγκες της από τις ΑΠΕ\nΣτόχος του μικρού τροπικού κράτους είναι να απαλλαχθεί από τα ορυκτά καύσιμα εντός των επόμενων πέντε ετών. Η Κόστα Ρίκα παρήγαγε το 100% της ηλεκτρικής της ενέργειας από ανανεώσιμες πηγές τις τελευταίες 114 ημέρες και αναμένεται να συνεχίσει με τους ίδιους αμείωτους ρυθμούς.\nΤο 2015, η παραγωγή ενέργειας από ανανεώσιμες πηγές αντιπροσώπευσε το 99% της παραγωγής ηλεκτρικής ενέργειας της Κόστα Ρίκα. Αυτό συμπεριλάμβανε 285 ημέρες αποκλειστικής τροφοδότησης από ανανεώσιμες πηγές, σύμφωνα με το Ινστιτούτο Ηλεκτρικής Ενέργειας της Κόστα Ρίκα.\nΗ Κόστα Ρίκα βρίσκεται σε ευνοϊκή θέση να επωφεληθεί από ένα πλήθος ανανεώσιμων πηγών ενέργειας, λόγω του μοναδικού κλίματος και εδάφους της. Το μεγαλύτερο ποσοστό από τις ανανεώσιμες πηγές ενέργειας της χώρας προέρχεται από την υδροηλεκτρική ενέργεια, λόγω του εκτεταμένου συστήματος ποταμών που διαθέτει, σε συνδυασμό με τις ισχυρές τροπικές βροχοπτώσεις.\nΩστόσο, η ηλιακή και η αιολική ενέργεια, καθώς και η ενέργεια από βιομάζα και γεωθερμία, διαδραματίζουν επίσης βασικό ρόλο στο ενεργειακό μείγμα.\nTagsΑΠΕηλεκτρική ενέργειαΚόστα Ρίκα\nΔιαλογή απορριμμάτων από super-robot στη Δανία (VIDEO)


Αυτά είναι τα 15 συχνότερα λάθη που κάνουμε όταν προσπαθούμε να χάσουμε βάρος. - Κατερίνα Τσεμπερλίδου Αυτά είναι τα 15 συχνότερα λάθη που κάνουμε όταν προσπαθούμε να χάσουμε βάρος. - Κατερίνα Τσεμπερλίδου Αυτά είναι τα 15 συχνότερα λάθη που κάνουμε όταν προσπαθούμε να χάσουμε βάρος. - Κατερίνα Τσεμπερλίδου\nPost by: www.eirinika.gr 09/03/2021 0 comments\t66 views\nΕστιάζετε μόνο στην ένδειξη του βάρους\nΔεν ασκείστε ή ασκείστε αρκετά\nΑντίθετα, η άσκηση βοηθάει στην ελαχιστοποίηση της ποσότητας άπαχης μάζας που χάνετε, ενισχύει την απώλεια λίπους και αποτρέπει την επιβράδυνση του μεταβολισμού σας. Όσο πιο άπαχη μάζα έχετε, τόσο πιο εύκολο είναι να χάσετε κιλά.\nΤα προϊόντα αυτά, αντί να σας κρατάνε χορτάτους, είναι πιθανό να σας κάνουν να πεινάσετε πολύ πιο γρήγορα, με αποτέλεσμα να φάτε πολύ μεγαλύτερη ποσότητα.\nΔεν παρακολουθείτε αυτό που τρώτε με οποιονδήποτε τρόπο\nΓια παράδειγμα, 320 γραμμάρια χυμού μήλου χωρίς ζάχαρη περιέχει 36 γραμμάρια ζάχαρης. Αυτό είναι ακόμα περισσότερο από όση ζάχαρη περιέχεται σε 320 γραμμάρια κόκα κόλα.\nΕπιπλέον, ολόκληρα τα τρόφιμα τείνουν να είναι αυτοπεριοριζόμενα, πράγμα που σημαίνει ότι είναι δύσκολο να καταναλώνονται υπερβολικά. Αντίθετα, είναι πολύ εύκολο να υπερκαταναλώνουμε επεξεργασμένα τρόφιμα.


Τα 11 οφέλη που έχει το οινόπνευμα για την υγεία μας. | Anonymoi.gr\nΤα 11 οφέλη που έχει το οινόπνευμα για την υγεία μας.\nΚατ ‘αρχάς, υπάρχουν δύο τύποι οινοπνεύματος. Ισοπρόπυλο συνήθως γίνεται με μία συγκέντρωση 70 τοις εκατό αλκοόλη και πικρά πρόσθετα που κάνουν την τοξική ουσία ελκυστική για να πιειτε.\nΗ αιθυλική αλκοόλη είναι κατασκευασμένη από 97.5- 100 τοις εκατό μετουσιωμένη αιθανόλη, το οποίο σημαίνει ότι δεν είναι ασφαλή για να τη πιείτε.


Τι λες, πάμε; Και φύγαμε! – Art in Vivo\nΑπόψεις Άρθρα Θέατρο\nΒραδάκι, καθισμένη στον καναπέ με την κουβέρτα ίσα να σου σκεπάζει τα πόδια… Και ξαφνικά, σου έρχεται η ιδέα: Πάμε θέατρο; Να δούμε μια παράσταση, τους ηθοποιούς, την σκηνοθεσία και μετά να κάτσουμε για ένα κρασί να τα σχολιάσουμε όλα. Τι είδαμε, τι καταλάβαμε, αν περάσαμε όμορφα τέλος πάντων.\nΑνοίγεις το λάπτοπ και ψάχνεις τις παραστάσεις που παίζονται. Τα μάτια σου μαγνητίζονται από κάποια συγκεκριμένη, κλείνεις εισιτήριο, κράτηση θέσης και… Έτοιμοι! Φύγαμε…\nΚαι έρχεται η μέρα κι εσύ ετοιμάζεσαι, φοράς τα… «καλά» σου γιατί πώς να το κάνουμε, θέατρο είναι, πρέπει να το τιμήσεις… Μπαίνεις στην αίθουσα, κάθεσαι στη θέση σου και παρατηρείς την ησυχία που επικρατεί ήδη στον χώρο. Αυτή, η γνώριμη ατμόσφαιρα που μέσα σ’ ένα χρόνο άλλαξε, πάγωσε.\nΜε την κουβέρτα, στον ίδιο καναπέ, ξαπλωμένη αποφασίζεις να δεις θέατρο σε…. live streaming!\nΜόνο που τώρα είναι διαφορετικά, ανοίγεις το λάπτοπ συνδέεσαι με την προβολή, έπειτα σηκώνεσαι να βάλεις λίγο καφέ κ η παράσταση εκεί συνεχίζει να παίζει, μιλάς για λίγο στο τηλέφωνο με μια φίλη, ξεχνιέσαι, όμως μετά από λίγο ξανά, εκεί μπροστά από την οθόνη του υπολογιστή.\nΠλημμυρισμένη από διάφορα συναισθήματα, έτσι μουδιασμένη και σκεπτική αναρωτιέσαι πότε θα έρθει ξανά η μέρα που θα πεις «Τι λες, πάμε;». Και φύγαμε…\nTags: Στεφανία Καραμανώλη


ΕΠΑΛ και πανελληνιες - mathematica.gr\nΤώρα είναι Πέμ Ιούλ 16, 2020 4:16 am\nΕγγραφή: Τετ Ιαν 14, 2009 11:20 am\nΜη αναγνωσμένη δημοσίευση από stelius » Κυρ Απρ 03, 2011 11:28 am\nRe: ΕΠΑΛ και πανελληνιες\nΜη αναγνωσμένη δημοσίευση από Γιώργος Ρίζος » Κυρ Απρ 03, 2011 11:49 am\nγια να εξεταστεί μαθητής των ΕΠΑΛ σε μαθήματα Γενικών Λυκείων θα έπρεπε να έχει παρακολουθήσει μέσα στα ΕΠΑΛ τα αντίστοιχα μαθήματα (ΟΜΑΔΑ Β΄), που είναι ακριβώς τα ίδια με τα Γεν. Λύκεια.\nΤο ΕΠΑΛ πρέπει να έχει δημιουργήσει και λειτουργήσει τα αντίστοιχα τμήματα και να έχει ΗΔΗ δηλώσει τα στοιχεία των μαθητών μέσω του προγράμματος ΝΕΣΤΟΡΑΣ στο Υπ. Παιδείας\nΔεν μπορεί δηλαδή να δηλώσει τώρα αλλαγή ομάδας ενώ έχει παρακολουθήσει τα μαθήματα της ομάδας Α'.\nedit: Άλλαξα τις ΟΜΑΔΕΣ μετά από υπόδειξη του parmenides, τον οποίο ευχαριστώ.\nΟΜΑΔΑ Α΄ Μαθήματα ΕΠΑΛ\nΟΜΑΔΑ Β΄ Μαθήματα Γενικών Λυκείων\nτελευταία επεξεργασία από Γιώργος Ρίζος σε Κυρ Απρ 03, 2011 6:30 pm, έχει επεξεργασθεί 1 φορά συνολικά.\nΜη αναγνωσμένη δημοσίευση από stelius » Κυρ Απρ 03, 2011 12:04 pm\nΓιώργο σ ευχαριστώ πολύ.και πάλι την καλημέρα μου σ όλο το MATHEMATICA.\nΜη αναγνωσμένη δημοσίευση από parmenides51 » Κυρ Απρ 03, 2011 5:51 pm\nΒλέπε σχετικά εδώ http://edu.klimaka.gr/leitoyrgia-sxolei ... dikes.html, κι εδώ http://edu.klimaka.gr/anakoinoseis-pane ... devsh.html. Μαθηματικά 2 και φυσική 2 ειναι τα μαθηματικά και η φυσική θετικής κατεύθυνσης του γενικού λυκείου (ίδια ύλη και ίδια θέματα).\nΜη αναγνωσμένη δημοσίευση από Chris_Math » Κυρ Ιούλ 13, 2014 1:53 pm\nΜία απορία: έστω ότι κάποιος μαθητής τελείωσε πριν χρόνια το τότε Τ.Ε.Ε. και φέτος έδωσε Πανελλήνιες εξετάσεις μέσω του ΕΠΑ.Λ. (εξετάστηκε σε Μαθηματικά, Έκθεση,Ανατομία και Παθολογία), για τα τμήματα υγείας και πρόνοιας που είναι προς κατάργηση ως ειδiκότητα των ΕΠΑ.Λ., θα μπορεί να ξαναδώσει για να πετύχει σε αυτές τις σχολές; Τί προβλέπεται;\nΕπίσης, για όσους πήγαιναν φέτος Γ' Λυκείου ΕΠΑ.Λ. κι έδωσαν στη συγκεκριμένη, υπό κατάργηση, κατεύθυνση θα μπορoύν να ξαναδώσουν για να πετύχουν σε σχολές αυτής της ειδικότητας;\nΛογικά, δεν μπορεί αυτοί οι μαθητές να έχασαν το δικαίωμα να ξαναδώσουν...\nΜη αναγνωσμένη δημοσίευση από pito » Παρ Οκτ 31, 2014 10:12 am\nChris_Math έγραψε: Μία απορία: έστω ότι κάποιος μαθητής τελείωσε πριν χρόνια το τότε Τ.Ε.Ε. και φέτος έδωσε Πανελλήνιες εξετάσεις μέσω του ΕΠΑ.Λ. (εξετάστηκε σε Μαθηματικά, Έκθεση,Ανατομία και Παθολογία), για τα τμήματα υγείας και πρόνοιας που είναι προς κατάργηση ως ειδiκότητα των ΕΠΑ.Λ., θα μπορεί να ξαναδώσει για να πετύχει σε αυτές τις σχολές; Τί προβλέπεται;\nΑν κάποιος γνωρίζει κάτι , θα το εκτιμούσα και εγώ αν μπορούσε να μας δώσει πληροφορίες , γιατί έχω και εγώ μαθητή που προσπαθεί πολύ για να ξαναδώσει και θα είναι πολύ κρίμα να μην μπορεί.\nΜη αναγνωσμένη δημοσίευση από Chris_Math » Παρ Οκτ 31, 2014 1:07 pm\nΣχεδόν σίγουρα, ακόμα κι οι μαθητές των προς κατάργηση ειδικοτήτων, έχουν το δικαίωμα να ξαναδώσουν φέτος. Ενδεικτικό είναι πως στην ανακοίνωση της φετινής εξεταστέας ύλης για τις Πανελλήνιες εξετάσεις των ΕΠΑ.Λ., εδώ, συμπεριλαμβάνονται και τα μαθήματα των εν λόγω ειδικοτήτων. Θα πρότεινα να απευθυνθεί άμεσα στο ΕΠΑ.Λ. που φοίτησε.\nΜη αναγνωσμένη δημοσίευση από pito » Παρ Οκτ 31, 2014 1:45 pm\nΕυχαριστώ για την απάντηση, πήραμε τηλέφωνο στο ΕΠΑΛ και μπορεί να δώσει, Δόξα τω Θεώ.\nΜη αναγνωσμένη δημοσίευση από Chris_Math » Δευ Απρ 06, 2015 12:58 pm\nΔημοσιεύτηκε η εγκύκλιος για την επαναλειτουργία των Ειδικοτήτων στα ΕΠΑΛ\nΜη αναγνωσμένη δημοσίευση από pito » Δευ Απρ 06, 2015 1:27 pm\nΜη αναγνωσμένη δημοσίευση από pito » Πέμ Απρ 16, 2015 12:19 am\nΉθελα να ρωτήσω το εξής , για απόφοιτους επάλ που ξαναδίνουν πανελλήνιες στην ομάδα α, ισχύει το τοις εκατό για την εισαγωγή τους σε τει;\nΜη αναγνωσμένη δημοσίευση από nikolaos p. » Παρ Μάιος 01, 2015 9:03 am\nChris_Math έγραψε: Δημοσιεύτηκε η εγκύκλιος για την επαναλειτουργία των Ειδικοτήτων στα ΕΠΑΛ\nΠραγματικά ευχάριστη είδηση!\nΝα ρωτήσω κάτι άλλο, είχαν δρομολογηθεί αλλαγές στα Μαθηματικά της Γ ΕΠΑΛ, σύμφωνα με τις οποίες το μάθημα ΜΑΘΗΜΑΤΙΚΑ Ι προγραμματιζόταν να αντικατασταθεί από ΑΛΓΕΒΡΑ - ΓΕΩΜΕΤΡΙΑ. Υπάρχει κάποια πληροφορία σχετικά?


Γενεύη by locals | Η ΚΑΘΗΜΕΡΙΝΗ\nΠανοραμική άποψη της Γενεύης με θέα στην ομώνυμη λίμνη. (Φωτογραφία: Shutterstock)\n8 Φεβρουαρίου, 2016 08.02.2016 • 16:36\nΟταν ήμουν παιδί, τα απογεύματα του Σαββάτου οι γονείς μου με άφηναν στην είσοδο του κινηματογράφου -που τότε λεγόταν ΒΙΟ72- με τις εξής οδηγίες: «Τρέξε. Θα έρθουμε να σε πάρουμε όταν τελειώσει η ταινία. Μην πειράζεις την αδερφή σου». Γι’ αυτούς ήταν ένα ευχάριστο διάλειμμα, για μένα όμως ήταν μια μαγική εμπειρία κάθε φορά. Στα χρόνια που πέρασαν, το αγαπημένο σινεμά των παιδικών μου χρόνων έκλεισε, παραλίγο να γίνει κατάστημα αλυσίδας φαστ φουντ, αλλά ευτυχώς σώθηκε χάρη στις αντιδράσεις των κατοίκων και άνοιξε ξανά ως Cinema BIO. Σήμερα, στην όμορφη βεράντα του λειτουργεί και καφέ, που σερβίρει τοπικές μπίρες, αναψυκτικά, καλό καφέ και κλασικά πιάτα της κουζίνας της Γενεύης. Οι παιδικές προβολές του Σαββάτου παραμένουν εξαιρετικά δημοφιλείς, ενώ οι γονείς, ενόσω οι πιτσιρικάδες βλέπουν ταινία, μπορούν να βολτάρουν στην αγορά του Place du Marché.\nΤετάρτη, Παρασκευή, Σάββατο 11.00-19.00, Πέμπτη 11.00-21.00\nΕνας καλός φίλος, λάτρης των δίσκων βινυλίου, ήταν αυτός που για πρώτη φορά μού μίλησε για το «Bongo Joe», το διαμαντάκι της γειτονιάς Augustins, ένα μπαρ και κατάστημα δίσκων μαζί. Θυμάμαι να του κρατώ συντροφιά τα απογεύματα της Πέμπτης, όσο έψαχνε στα ράφια για άλλο ένα ξεχωριστό άλμπουμ μπλουζ, σόουλ ή φανκ μουσικής για τη συλλογή του. Μου άρεσε η ατμόσφαιρα του «Bongo Joe», που σου έδινε την αίσθηση ότι είσαι στο σπίτι ενός φίλου απολαμβάνοντας την μπίρα σου. Είναι μικρό μαγαζί (έχει μόνο τρία τραπέζια στο εσωτερικό του) και ίσως γι’ αυτό είναι τόσο ζεστό και φιλικό. Τις ηλιόλουστες μέρες η βεράντα είναι τέλεια και, αν είστε τυχεροί, μπορεί να παρακολουθήσετε και κάποια από τις συναυλίες νέων καλλιτεχνών που συχνά φιλοξενούνται εκεί.\nΔευτέρα 13.00-00.00, Τρίτη-Πέμπτη 09.00-24.00, Παρασκευή 09.00-01.00, Σάββατο 10.00-01.00\nΕνα καφέ-βιβλιοπωλείο που θα λατρέψετε. Στο Café Livresse θα μπορούσατε να περάσετε ολόκληρη τη μέρα σας χωρίς να το μετανιώσετε στιγμή. Συχνά μου αρέσει να μένω εκεί για ώρες, πίνοντας ζεστό καφέ ή σοκολάτα, κάνοντας κάποια εργασία για το πανεπιστήμιο ή απλώς διαβάζοντας ένα από τα δεκάδες βιβλία που θα βρω στα ράφια του. Οποιος θέλει αγοράζει κιόλας – εγώ το κάνω πάντα τα Χριστούγεννα παίρνοντας δώρα για τους φίλους μου. Το εσωτερικό του είναι ευχάριστο, χαλαρό, λίγο τεμπέλικο και πολύ φιλικό, ειδικά όταν η θερμοκρασία στην πόλη είναι χαμηλή. Τα βράδια σερβίρει καλή μπίρα -πρέπει να δοκιμάσετε αυτή με το τζίντζερ- και κρασί συνοδεία ευχάριστης μουσικής. Τα βράδια του καλοκαιριού προτιμήστε να καθίσετε έξω.\nΔευτέρα-Πέμπτη 11.00-00.00, Παρασκευή 11.00-02.00, Σάββατο 17.00-02.00\nΕνα μικρό εστιατόριο με κοινωνικό πρόσωπο. Το Le Bateau Lavoir υποστηρίζεται από μια οργάνωση που βοηθά εφήβους και νεαρούς ενηλίκους με προβλήματα επανένταξης στην κοινωνία, προσφέροντάς τους απασχόληση και εργασία. Σερβίρει, όμως, και πολύ καλό -ιδιαίτερο και οικονομικό- φαγητό. Για μεσημεριανό μπορείτε να επιλέξετε ένα από τα πιάτα ημέρας, ενώ το βράδυ θα βρείτε τάπας και αλμυρές πίτες. Η θέα του στον ποταμό Ροδανό είναι υπέροχη, ενώ ο εσωτερικός του χώρος προσφέρει μια αίσθηση χαλαρότητας και άνεσης. Το προσωπικό είναι ικανό, ευγενικό και φυσικά νεαρό σε ηλικία. Ιδανική στάση για όσους επισκέπτονται το κέντρο της Γενεύης λόγω της εγγύτητάς του στον σιδηροδρομικό σταθμό και στην παλιά πόλη.\n23, Rue Ferdinand Hodler\nΤρίτη, Τετάρτη 19.00-02.00, Πέμπτη-Σάββατο 21.00-04.00\nΕίναι το αγαπημένο μου μέρος για μια διασκεδαστική βραδιά γεμάτη ξέφρενο χορό, καλά ποτά και εκπληκτική μουσική. Συνήθως στο Zoe Live Bar φιλοξενούνται συγκροτήματα, ενώ τελευταία τις Τρίτες έχει καθιερωθεί διαγωνισμός τραγουδιού. Εξαιρετικοί είναι επίσης οι DJ του: οι μουσικές επιλογές τους είναι τόσο… απολαυστικές όσο τα κοκτέιλ και τα σφηνάκια του μαγαζιού. Το συγκεκριμένο μπαρ έχει καθιερώσει και ένα δικό του, αρκετά ιδιαίτερο, σύστημα σε ό,τι αφορά το λογαριασμό. Ο πελάτης εφοδιάζεται στην είσοδο με μια κάρτα με την οποία παραγγέλνει το ποτό του. Αργότερα, πριν φύγει, η κάρτα σκανάρεται και βγαίνει αυτόματα ο λογαριασμός. Κάποιες μέρες υπάρχει μίνιμουμ κατανάλωση.\n8, Rue de la Faucille Grottes\nΤρίτη-Σάββατο 08.00-14.00, Κυριακή 10.00-14.00\nΑν ψάχνετε στη Γενεύη το ιδανικό μέρος για brunch, κατευθυνθείτε στο Fleurs de Marie. Μου το σύστησε ένας φίλος, γιατί και αυτό -όπως πολλά καταπληκτικά μέρη στη Γενεύη- βρίσκεται «κρυμμένο», μακριά από τους πολύβουους εμπορικούς δρόμους. Εγινα φανατική θαμώνας από την πρώτη φορά που το επισκέφτηκα. Παρότι απολαμβάνω το κλασικό πιάτο με τα αυγά και το ζαμπόν, ό,τι και αν φάτε να ξέρετε πως θα βιώσετε μια εξαιρετική, αξέχαστη γευστική εμπειρία, που ξεκινά με μια τεράστια συλλογή από σπιτικές μαρμελάδες με νοστιμότατο ψωμί, συνεχίζεται με ποικιλία τυριών και καταλήγει σε μια επιλογή μεταξύ πολλών κις που σερβίρονται με σαλάτα. Τελευταίο έρχεται και το… καλύτερο: τάρτες και επιδόρπια. Οι ιδιοκτήτες είναι φιλικοί, η ατμόσφαιρα ευχάριστη και χαλαρή και το φαγητό απίθανο. Οι τιμές είναι προσιτές, ενώ τα προϊόντα και οι πρώτες ύλες πάντα εποχής. Μην ξεχάσετε να κλείσετε τραπέζι και να έχετε μαζί σας μετρητά, γιατί δεν δέχονται κάρτες.\nΤρίτη, Τετάρτη και Παρασκευή 10.00-19.00, Πέμπτη 10.00-21.00, Σάββατο 09.00-18.00\nΛατρεύω τα μέρη όπου μπορεί κανείς να συνδυάσει διάφορες δραστηριότητες, π.χ. ψώνια και καφέ ή μαθήματα μαγειρικής και φαγητό. Το Le Βal des Créateurs είναι ένα concept store που φιλοξενεί χώρο περιποίησης και ομορφιάς, μπαρ και μπουτίκ. Το ανακάλυψα τυχαία περνώντας απέξω και εντυπωσιάστηκα από τη βιτρίνα του. Διαβαίνοντας το κατώφλι του, το σίγουρο είναι πως δεν θα ξέρετε τι εκπλήξεις σάς περιμένουν μέσα: πρωτότυπα περιοδικά να ξεφυλλίσετε, κεριά να σας χαλαρώσουν, είδη μακιγιάζ να σας καλλωπίσουν και να σας ανεβάσουν τη διάθεση. Η ευγενική υπάλληλος στην υποδοχή θα σας καλωσορίσει και θα σας κατευθύνει ανάλογα με τις υπηρεσίες που αναζητάτε. Το κομμωτήριο βρίσκεται στην πίσω πλευρά, ενώ η μπουτίκ με τα ρούχα και τα αξεσουάρ στο κέντρο του καταστήματος. Στο μπαρ μπορείτε να επιλέξετε ανάμεσα σε αφρώδες τσάι, κρασί, σαμπάνια και πολλά είδη καφέ.\nΔευτέρα, Τρίτη 11.00-00.00, Τετάρτη, Πέμπτη 11.00-01.00, Παρασκευή 11.00-02.00, Σάββατο 17.00-02.00\nΑκριβώς πίσω από τον κεντρικό σιδηροδρομικό σταθμό της πόλης βρίσκεται αυτό το μικρό καφέ-μπαρ με την ηλιόλουστη -όταν το επιτρέπει ο καιρός- αυλή. Είναι «φωλιασμένο» ανάμεσα σε ένα πάρκινγκ και ένα κατάστημα ενοικίασης ποδηλάτων (άλλωστε, petite reine σημαίνει ποδήλατο στα Γαλλικά). Δεν υπάρχει ιδανικότερο μέρος για να γνωρίσεις ανθρώπους και να κάνεις φίλους. Σερβίρει τοπικές μπίρες, σνακ και γευστικά κοκτέιλ. Στο ίδιο κτίριο φιλοξενούνται διάφορα δρώμενα, συναυλίες, εκθέσεις, DJs.\nΔευτέρα-Παρασκευή 09.00-21.00, Σάββατο 10.00-18.00\nΘα σας εξομολογηθώ κάτι. Δεν έχω επισκεφθεί ποτέ το Les Enfants Terribles συντροφιά με περισσότερα από δύο άτομα. Οχι λόγω έλλειψης χώρου, αλλά γιατί, όπως τα καλά κρυμμένα μυστικά, θέλω να το μοιράζομαι με λίγους ανθρώπους. Πριν πάω για πρώτη φορά με τον καλύτερό μου φίλο, δεν είχα ακούσει ποτέ γι’ αυτό. Βρίσκεται στην καρδιά της γειτονιάς Plainpalais και το εξωτερικό του δεν προκαλεί καμία εντύπωση. Στο εσωτερικό όμως συνυπάρχουν μια μπουτίκ διακόσμησης εσωτερικού χώρου, ένα καφέ-μπαρ, ένα εργαστήριο, ένα οινοποιείο και ένα κομμωτήριο. Επίσης, συχνά πραγματοποιούνται εδώ επιδείξεις μόδας και συναυλίες. Κλείνει νωρίς το βράδυ, οπότε προτιμήστε το για καφέ, ένα ήσυχο γεύμα ή σαββατιάτικο brunch. Οι τιμές είναι λίγο «τσουχτερές», αλλά τα φαγητά και τα ποτά εκπληκτικά (σπιτικές σφολιάτες, κις, κέικ, μπέργκερ, φρεσκοστυμμένοι χυμοί φρούτων, ωραιότατο κρασί).\n66, Rue Ancienne\nΔευτέρα-Πέμπτη 17.00-01.00, Παρασκευή 17.00-02.00, Σάββατο 21.00-02.00\nΕίναι ο παράδεισος του ουίσκι. Σε αυτό ειδικεύεται το Bar du Nord και μάλιστα διαθέτει περισσότερες από 500 διαφορετικές ετικέτες: πρόκειται για τη δεύτερη μεγαλύτερη συλλογή στην Ελβετία. Το άνοιξε το 1975 ο πατέρας του τωρινού ιδιοκτήτη, ο οποίος σήμερα ζει σε ένα διαμέρισμα πάνω από το μπαρ. Από τότε το μαγαζί διατηρεί εμβληματική θέση στη νυχτερινή ζωή της πόλης. Οι θαμώνες του είναι στην πλειονότητά τους ντόπιοι, που το επισκέπτονται χρόνια και γνωρίζουν ο ένας τον άλλο. Αυτές οι γνωστές φυσιογνωμίες, η vintage επίπλωση και η απαλή τζαζ μουσική που γεμίζει το χώρο δίνουν την αίσθηση ότι ο χρόνος έχει σταματήσει σε μια άλλη εποχή.


Φιόντορ Ντοστογιέφσκι, «Ο Παίκτης», Θέατρο 104 - Ποιείν\nΑλεξέι Ιβάνοβιτς,ο Παίκτης μου.\nΟ Αλεξέι είναι Ρώσος, ένας φτωχός παιδαγωγός των παιδιών του στρατηγού Ζαγκοριάνσκι και διακατέχεται από το πάθος του για την Πωλίνα. Στην προσπάθειά του να την προσεγγίσει , επιδιώκει να ανέλθει οικονομικά και κοινωνικά και ως μέσο για το σκοπό αυτό χρησιμοποιεί το παιχνίδι, τη ρουλέτα. Για τον Αλεξέι το παιχνίδι του έρωτα ταυτίζεται με το παιχνίδι της τύχης. Το σταμάτημα της μπίλιας στο ένα ή στο άλλο νούμερο του δίνουν υπόσταση, και οικονομική δύναμη. Την ίδια στιγμή όμως η αλαζονεία φουντώνει μέσα του, δεν μπορεί να κυριαρχήσει στον εαυτό του και σε καμία επιθυμία του, παρά μόνο στο γύρισμα της μπίλιας.\n(Σημείωμα σκηνοθέτη, Σοφία Καραγιάννη)\nΣτον «Παίκτη», ο Ντοστογιέφσκι δημιουργεί ένα ξέφρενο σκηνικό μιας εκκεντρικής και σκανδαλώδους ζωής. Ο στρατηγός Ζαγκοριάνσκι, ο ΑλεξέιΙβάνοβιτς , ο τυχοδιώκτης Ντε Γκριέ, η Πωλίνα, η εταίρα Μπλανς, ο Άγγλος Άστλευ και η «ετοιμοθάνατη» γιαγιά, έχουν συγκεντρωθεί στο γερμανικό θέρετρο Ρουλέτεμπουργκ και επιδίδονται σε ένα «παιχνίδι» εκτός κανόνων. Πολύ εύστοχα ο συγγραφέας τοποθετεί την δράση στο κέντρο της Ευρώπης, εκεί ανακατεύει ανθρώπους διαφορετικών τάξεων και εθνοτήτων που όμως γίνονται ισότιμοι παίκτες με κοινή αφετηρία τον εύκολο τρόπο πλουτισμού.\nΤο κέντρο των σχέσεων που δημιουργούν οι ήρωες είναι η ρουλέτα οπότε και μοιραία οι σχέσεις τους εξισώνονται σύμφωνα με τους κανόνες του παιχνιδιού και της επιταγές της τύχης. Η συμπεριφορά τους γύρω από το τραπέζι του παιχνιδιού παρεκλίνει από το ρόλο που παίζουν στην πραγματική τους ζωή. Ενώ αρχικά το παιχνίδι ασκεί πάνω τους μια ακατανίκητη γοητεία, μια γεύση ελευθερίας, αντίστασης και εξέγερσης, την ίδια στιγμή λειτουργεί σαν «κάτεργο», οι παίκτες χάνουν σταδιακά την αυτοκυριαρχία τους και εν τέλει τον εαυτό τους.\nΜέσα σε ένα σκηνικό «καρναβαλικής» σχεδόν συμπεριφοράς, ο ΑλεξέιΙβάνοβιτς και η Πωλίνα, πλάσματα δισυπόστατα, αποκαλύπτονται μέσα από ένα υπόγειο πάθος και πολύ γρήγορα το παιχνίδι του έρωτα ταυτίζεται με το παιχνίδι της τύχης. Η σχέση τους έχει έντονα τα στοιχεία της εξουσίας και της υποταγής τα οποία όμως ανατρέπει το τυχαίο σταμάτημα της μπίλιας σε κάποιο νούμερο της ρουλέτας. Η τύχη όμως δεν τους φέρεται καλά γιατί έχουν ξεπεράσει τα όρια της αλαζονείας.\nΠάντα ο άνθρωπος είχε την ανάγκη να εναποθέτει τις ελπίδες του στην απρόβλεπτη τύχη και να πέφτει θύμα της. Το «παιχνίδι» όμως είναι φτιαγμένο όχι για αυτούς που παθιάζονται και φοβούνται μήπως χάσουν αλλά για αυτούς που έχουν την πολυτέλεια να χάσουν. Η ζωή μοιάζει με μπάνκα και μοιράζει ανάλογα αρκεί να σεβαστεί κανείς τους κανόνες του παιχνιδιού και να μην παραδοθεί στην αλαζονεία.


Πανελλαδική Γραμματεία Εκπαιδευτικών Απορριφθέντες, παράβολα και στο βάθος ανεργία! - Οδηγός Πιερίας\nΚαλούμε τους Συλλόγους και τις ΕΛΜΕ να στηρίξουν με αποφάσεις και να συμμετέχουν στην κινητοποίηση την Τρίτη 7 Ιουλίου στις 10 π.μ. στο Υπουργείο Παιδείας. Δεν θα επιτρέψουμε την απόλυση κανενός συναδέλφου! Όλοι για ένα και ένας για όλους! Καλούμε όποια συναδέλφισσα και συνάδελφο αντιμετωπίζει πρόβλημα να έρθει σε επαφή με το Σωματείο του και με την Πρωτοβουλία Αναπληρωτών στο mail [email protected] και στα τηλέφωνα 6980102976,6973607250,6986047535\nΠροηγούμενος Αναπλάσεις πεζοδρομίων στα Ευαγγελικά & κατασκευή φρεατίου συλλογής ομβρίων στις εγκαταστάσεις του Ελληνικού Ερυθρού Σταυρού\nΕπόμενο Η ΤΕΛΕΣΗ ΤΗΣ Θ. ΛΕΙΤΟΥΡΓΙΑΣ ΣΕ ΠΑΡΑΘΑΛΑΣΣΙΕΣ ΕΚΚΛΗΣΙΕΣ ΤΗΣ ΝΟΤΙΑΣ ΠΙΕΡΙΑΣ\n30 Μαΐου τα Σημαντικότερα γεγονότα Σαν Σήμερα …


Για ποιο λόγο καθυστερούν να προκηρύξουν νέες εκλογές; | mySatellite\nΑρχικήΓια ποιο λόγο καθυστερούν να προκηρύξουν νέες εκλογές;\nΓια ποιο λόγο καθυστερούν να προκηρύξουν νέες εκλογές;\n15 Μαΐου, 2012 15 Μαΐου, 2012 Fenrir Άρθρο & Απόψεις,Ελλάδα17,3847/2010,προκηρύξουν,παραγραφούν,ποιο,τιμωρηθούν,Βενιζέλου,Καμμένος,ΜΜΕ,Μαίου,Πέμπτη,Παπακωσταντίνου,Παπανδρέου,Παπούλιας,Τσίπρας,για,εκλογές,καθυστερούν,κανάλια,λόγο,νόμο,νέες\nΑς σκεφτούμε λίγο βρώμικα..\nΓια ποιο λόγο καθυστερούν να κηρύξουν νέες εκλογές, εφόσον είναι δεδομένο ότι δε μπορούν να τα βρουν ; Μήπως ελπίζουν στο ότι κάποιος θα κάνει μεγάλη κωλοτούμπα, ή ότι τα ποσοστά πασόκ-νδ θα αυξηθούν μέχρι αύριο ή μεθάυριο ; Μη γελιόμαστε..\nΗ απάντηση είναι μία, Επειδή καθυστερούν ΣΚΟΠΙΜΑ ως την πέμπτη…. Και γιατί την πέμπτη , τι έχει η πέμπτη ;\nΤην πέμπτη σύμφωνα με το Σύνταγμα θα ορκιστούν οι βουλευτές και αμέσως ο Πρόεδρος της δημοκρατίας θα διαλύσει τη Βουλή για να πάμε ξανά σε ΝΕΕΣ εκλογές, αυτή είναι η διαδικασία..\nΚαι τί σημαίνει αυτό ;\nΣημαίνει ότι τα αδικήματα Παπανδρέου, Βενιζέλου , Παπακωσταντίνου κ λοιπών θα ΠΑΡΑΓΡΑΦΟΥΝ αν φτάσουμε ως τη πέμπτη και ορκιστεί και διαλυθεί η Βουλή γιατί σύμφωνα με το άρθρο 86 παρ.3 του Συντάγματος , ΘΑ ΕΧΕΙ ΠΕΡΑΣΕΙ η 2η κοινοβουλευτική περίοδος (κατά την οποία μπορούν να τιμωρηθούν) που ξεκίνησε στις 6 ΜΑΙΟΥ και θα τελειώσει την πέμπτη !!!!\nΛέω εγώ τώρα, μήπως ο αξιότιμος κύριος Παπούλιας , ο οποίος ευθύνεται και για τον νόμο 3847/2010 έχει και αυτό στο νου του ;\nΜήπως και εσείς έχετε χάσει λίγο τη μπάλα και έχετε τρομοκρατηθεί από τα κανάλια και αναδημοσιέυετε λάσπες και σκατά σε Τσίπρα και Καμμένο που είναι νέοι και τουλάχιστον θέλουν να κάνουν μια αλλαγή στο τόπο που ΒΡΩΜΑΕΙ από το Προεδρικό Μέγαρο ως τη Ρηγίλης ;\nΜήπως να φιλτάρατε το τι διαβάζετε στο διαδίκτυο (και προς ΘΕΟΥ ΟΧΙ ΤΗΛΕΟΡΑΣΗ) και να σκεφτείτε ΤΙ διακυβευέται αυτή τη στιγμή ; Πάντως δε διακυβεύεται το θέμα ευρώ-δραχμή που σας έχουν μολύνει τα κωλοκάναλα…\nΟΥΤΕ μπορούν να μας κουνήσουν από την ΕΥΡΩΖΩΝΗ ούτε τίποτα.\nΤο θέμα είναι άλλο, θέλουμε να συνεχίσουμε με αυτούς που τόσα χρόνια έχουν βρωμίσει το πολιτικό πεδίο Ή να κάνουμε μια ριζική αλλαγή και να τους πετάξουμε έξω; Γ.Ν\n← Ποιός ψήφισε για τεχνοκράτη/προσωπικότητα πρωθυπουργό;\nΟ κατήφορος της θλιβερής Ν.Δ. συνεχίζεται και στην Ξάνθη →


Γιατί δεν πρέπει να πείτε στην κόρη σας πόσο όμορφη είναι (τόσες φορές) - γυναίκα - 2022\nΚύριος - γυναίκα - Γιατί δεν πρέπει να πείτε στην κόρη σας πόσο όμορφη είναι (τόσες φορές)\nΓιατί δεν πρέπει να πείτε στην κόρη σας πόσο όμορφη είναι (τόσες φορές)\nΗ κόρη σου είναι όμορφη. Οι παππούδες, οι θείοι, οι φίλοι σου, εσύ ... του λέτε από τότε που ήταν παιδί. Θέλεις να επιλέξεις τα πιο όμορφα ρούχα γι 'αυτήν, να τα χτενώσεις κάθε μέρα ... Ναι, φυσικά η κόρη σου είναι όμορφη. Και τον λέτε. "Πόσο όμορφη είσαι με αυτό το φόρεμα." "Μην χρωματίζεστε, είστε πολύ όμορφοι!" "Πόσο cool είναι τα νέα παπούτσια!" Εκτός από το να σας πω, οι ενήλικες που το περιβάλλουν λένε έτσι.\nΜε λίγα λόγια, χωρίς να παρατηρείτε, οι ενήλικες διδάσκουν την κόρη σας ότι είναι πολύ σημαντικό να φαίνεται όμορφη. Τον ακούει τόσες φορές που έχει εσωτερικεύσει ότι η ομορφιά, το σώμα, τα ρούχα και η εμφάνιση είναι πολύ σημαντικές στη ζωή της.\nΕάν έχετε επίσης ένα παιδί ή είστε κοντά στα παιδιά, θα παρατηρήσετε ότι τα παιδιά λέγονται άλλα πράγματα όπως: "Τι έξυπνο παιδί", "Πόσο ισχυρό είστε", "Αυτό μου αρέσει, ένα γενναίο αγόρι". "Ποιο άθλημα ασκείτε;"\nΌταν είσαι με τη γιαγιά, της λέτε: "Έχετε δει πόσο όμορφη είναι η Μαρία με το νέο φόρεμα;" και "ο Hector έχει κερδίσει τρεις συνεχόμενους ποδοσφαιρικούς αγώνες και έχει επίσης σημειώσει ένα μαθηματικό σήμα".\nΕνώ τα κορίτσια μαθαίνουν ότι πρέπει να είναι όμορφα, τα παιδιά μαθαίνουν ότι είναι καλό να είσαι αθλητικός, έξυπνος, ισχυρός και θαρραλέος. Μερικές φορές αυτό μεταφράζεται σε προβλήματα καθώς μεγαλώνουν. μερικά κορίτσια έχουν πολύ σοβαρά προβλήματα διατροφής, χαμηλή αυτοεκτίμηση επειδή δεν είναι ποτέ αρκετά αρκετά (ή λεπτά) και επενδύουν το χρόνο, την ενέργεια και το μυαλό τους για να βελτιώσουν τη φυσική τους εμφάνιση, αντί να σπουδάζουν, να παίζουν, να παίζουν αθλήματα ή απλά δραστηριότητες ας απολαύσουν και να αποδεχθούν τον εαυτό τους όπως είναι.\nΤι μπορείτε να κάνετε για να επαινέσετε την κόρη σας χωρίς να της πείτε ότι είναι όμορφη;\nΕλέγξτε τις τιμές σας. Τι είναι σημαντικό για εσάς σε μια γυναίκα; Η φυσική πτυχή; Ή μήπως ενδιαφέρεστε περισσότερο για να είστε διεκδικητικοί, εργατικοί, ειλικρινείς, δραστήριοι, διασκέδαλοι ...; Εάν η σωματική όψη είναι αυτό που σε κάνει να κρίνεις ένα άτομο, ίσως πρέπει να προσπαθήσεις να δεις πιο σημαντικά πράγματα όπως η νοημοσύνη σου, η προσωπικότητά σου, η επιθυμία σου να ζεις, η χαρά σου, το θάρρος σου, η εσωτερική σου δύναμη ...\nΒρείτε άλλα πράγματα που σας αρέσουν σχετικά με την κόρη σας. Έχετε ένα πολύ ευκίνητο κορίτσι; Έτοιμοι; Μεγάλη; Έχετε μεγάλη ικανότητα για προσπάθεια; Είστε λιανοπωλητής; Παρατηρητής; Είναι μια γενναία κοπέλα; Είναι δυναμική; Είναι ηγέτης της ομάδας της (ίσως την αποκαλούν "αφεντικό", αλλά στην πραγματικότητα είναι εξαιρετικός ηγέτης); Αντί να αξιολογήσετε τη φυσική σας εμφάνιση (θυμηθείτε ότι δεν έχετε κάνει τίποτα για να το επιτύχετε), επικροτείτε την προσπάθειά σας, το θάρρος σας, τη νοημοσύνη σας, τη γενναιοδωρία σας, τη δημιουργικότητά σας ή την αίσθηση του χιούμορ σας.\nΣυζητήστε σχετικά με τα ρούχα και τη φυσική εμφάνιση όσο το δυνατόν λιγότερο. Αφήστε σχόλια για την εμφάνισή σας για ειδικές περιστάσεις: την ημέρα των γενεθλίων σας, τα Χριστούγεννα ή έναν γάμο. Μόνο τις ημερομηνίες κατά τις οποίες όλοι διαχειρίζεστε και βάζετε ειδικά ρούχα. Εάν άλλοι ενήλικες πάντα σας λένε πόσο όμορφη είναι αυτή, μπορείτε να απαντήσετε με ένα χαμόγελο: "Ναι, είναι όμορφη, αλλά πάνω απ 'όλα είναι πολύ φιλόξενος (ή γενναίος ή αθλητής κλπ.).\nΕάν δεν θέλετε να κάνετε αυτό το σχόλιο μπροστά σε άλλους ενήλικες, μπορείτε να μιλήσετε μαζί της όταν είστε μόνοι και να πείτε: "Δεν καταλαβαίνω γιατί τα κορίτσια πάντα σας λένε πόσο όμορφη είστε, έστω και αν ήταν τόσο σημαντικό! τόσο σκληρά και δημιουργικά όπως εσείς. "\nΔοξάστε τα πράγματα που θα επαινώτε και σε έναν άνθρωπο. Αν η κόρη σου ήταν παιδί, θα μιλούσες μαζί της για τα ρούχα και τα μαλλιά της κάθε μέρα; Θα σας ενοχλούσε τόσο πολύ που πήρε λεκέδες ή βρώμικο; Ή θα μιλήσατε για το πόσο καλός είναι ένας αθλητής; Σκεφτείτε ότι για την ανάπτυξη του κοριτσιού σας, είναι πολύ πιο σημαντικό να είναι αθλητική να έχει ένα ωραίο φόρεμα. Επίσης, ποια είναι η αξία της κόρης σου να έχει αρκετά φορέματα, τι προσπάθεια έχει κάνει για να ντυθεί έτσι;\nΦορέστε την κόρη σας κατάλληλα για κάθε περίσταση. Τα φορέματα είναι όμορφα αλλά είναι κατάλληλα να πάνε στο πάρκο; Στο πάρκο το κορίτσι σου πρέπει να ανέβει, να τρέξει, να πηδήσει ... και να λερώσει! Παίξτε με λάσπη, με άμμο ... Πρέπει να ξεχάσετε τα ρούχα επειδή η δουλειά σας ως κοπέλα είναι να παίξετε και να μην γνωρίζετε ένα κομμάτι ένδυσης.\nΜην το κάνετε με άλλα κορίτσια! Όταν συναντάς τους φίλους της κόρης σου, τις ανιψές σου ή άλλα κορίτσια, μην τους πεις πόσο όμορφα είναι! Πείτε τους για άλλα πράγματα, αλλά όχι για τα μακριά μαλλιά τους ή τα όμορφα παπούτσια τους. Πρέπει επίσης να αναγνωρίζονται για τις αξίες τους, όχι για το βλέμμα τους! Επιπλέον, η κόρη σας θα μάθει ότι ΟΛΑ τα κορίτσια έχουν σημαντικά πράγματα να συνεισφέρουν στον κόσμο.\nΑν θέλετε το κορίτσι σας να έχει τις ίδιες ευκαιρίες με τα παιδιά, αν θέλετε να έχει την ίδια δουλειά, τον ίδιο μισθό, την ίδια ικανότητα για απόφαση και την ίδια ελευθερία με ένα άνδρα, πρέπει να αρχίσετε να το εκπαιδεύετε με άλλες αξίες ! Αξίες όπου το εξωτερικό της θέμα είναι αυτό που έχει σημασία τουλάχιστον για το πρόσωπό του. Επειδή το κορίτσι σου αξίζει πολύ περισσότερο.\nAmaya de Miguel. Online προπονητής και ιδρυτής τηςΧαλαρώστε και εκπαιδεύστε\nΒίντεο: Πως έχασα 35 κιλά * Evelina Nikoliza\nΗ σημασία της παρακολούθησης του σχολείου\nΣτην τάξη, χρειάζεται να δοθεί ιδιαίτερη προσοχή τόσο από τον σπουδαστή όσο και από τους εκπαιδευτικούς. Ως φοιτητές, να είστε προσεκτικοί σε αυτό που λέγεται στο ...


Ήπειρος: Πλησιάζει το πολικό ψύχος - Σε ετοιμότητα για την παρατεταμένη κακοκαιρία η Πολιτική Προστασία - 7 Μέρες\nΗ κακοκαιρία “Ελπίς” αναμένεται να φέρει από το Σάββατο αναμένεται βαθμιαία πτώση της θερμοκρασίας σε όλη τη χώρα. Επισημαίνεται ότι από τη Δευτέρα έως την Τετάρτη (26/1) οι θερμοκρασίες θα είναι πολύ χαμηλές και οι μέγιστες τιμές τους δε θα ξεπεράσουν τους 2 με 3 βαθμούς Κελσίου. Παράλληλα ο παγετός θα είναι ισχυρός.\nΤο πρώτο κύμα θα κάνει την εμφάνισή του από τα ξημερώματα του Σαββάτου και το δεύτερο, που θα είναι πιο ισχυρό, από την ερχόμενη Δευτέρα.\nΚαιρός: Πώς θα εξελιχθεί το κύμα κακοκαιρίας\nΜε δριμύ ψύχος θα εκδηλωθεί το κύμα κακοκαιρίας «Ελπις». Η ψυχρή μάζα που έρχεται από τα βόρεια θα «χτυπήσει» αρχικώς τη Βόρεια Ελλάδα.\nΈκτακτο της ΕΜΥ: Έντονα φαινόμενα και χαλαζοπτώσεις στα ηπειρωτικά ορεινά\nΑγρίνιο: Πτώση θανάτου για γυναίκα από το μπαλκόνι του σπιτιού της – Το σημείο της τραγωδίας (photoς)


Meridian Classic | ΡΟΦΗΜΑΤΑ ΚΑΙ ΒΑΜΜΑΤΑ ΒΟΤΑΝΩΝ: ΟΔΗΓΙΕΣ ΧΡΗΣΗΣ\nΥπάρχουν πολλοί τρόποι να χρησιμοποιήσουμε ένα αποξηραμένο βότανο (σιρόπια, κάψουλες, αλοιφές, κομπρέσες, λουτρά, λάδια επάλειψης). Ο πιο απλός και εύκολος τρόπος χρήσης των βοτάνων είναι τα ροφήματα και τα βάμματα. Γνωρίζουμε όμως πώς να φτιάχνουμε σωστά ένα ρόφημα ή ένα βάμμα;\nΈχω δει πολλούς ανθρώπους, που ισχυρίζονται ότι γνωρίζουν από βότανα, να ξοδεύουν χρήμα, χρόνο και να κάνουν χιλιόμετρα ώστε να προμηθευτούν το αγαπημένο τους βότανο αλλά, μη γνωρίζοντας πώς να φτιάξουν ένα ρόφημα, καταστρέφουν με το βράσιμο όλα τα αρώματα και τις θεραπευτικές του ιδιότητες μέσα στο μπρίκι τους. Επιπλέον, υπάρχουν και περιπτώσεις ανθρώπων που έφτιαξαν βάμματα που τους θόλωσαν ή τους μούχλιασαν μέσα σε ένα μήνα.\nΟι παρακάτω οδηγίες για παρασκευή ροφημάτων και βαμμάτων είναι γενικές και δίνονται μόνο για δική σας ευκολία. Αφορούν ήπια βότανα που χρησιμοποιούμε παραδοσιακά στην Ελλάδα. Υπάρχουν όμως και πολλά βότανα που έχουν δικό τους τρόπο παρασκευής, άρα , καλό θα ήταν, αν δεν τα γνωρίζετε καλά,να ρωτήσετε κάποιον ειδικό για τον τρόπο χρήσης τους.\nΟ στόχος είναι η παραμονή του βοτάνου μέσα στο νερό τον απαραίτητο χρόνο και στην κατάλληλη θερμοκρασία (πριν σερβιριστεί) ώστε να αποδώσει το μέγιστο των αρωμάτων και των θεραπευτικών ιδιοτήτων του. Με λίγο βράσιμο δεν θα περάσουν οι φυτοχημικές ουσίες από το βότανο στο νερό, ενώ με υπερβολικό βράσιμο θα καταστραφούν όλες οι θεραπευτικές ιδιότητες των ουσιών και των αιθέριων ελαίων του βοτάνου.\nΒΟΤΑΝΟ ΑΠΟ ΦΥΛΛΑ ή ΑΝΘΗ\nΌταν το αποξηραμένο βότανο αποτελείται από τα τρυφερά μέρη ενός φυτού, δηλαδή από φύλλα ή άνθη, για ναδιατηρηθούν τα αιθέρια έλαιά τους και οι χημικές τους ιδιότητες, δεν τα αφήνουμε να βράσουν μέσα στο νερό αλλά τα παρασκευάζουμε σε έγχυμα.\n1- 2 κουταλιές του γλυκού από άνθη ή φύλλα ανά 1 φλυτζάνι νερό. Φέρτε το νερό σε σημείο βρασμού. Τραβήξτε το σκεύος από τη φωτιά και ρίξτε το βότανο στο νερό. Αφήστε το βότανο μέσα στο σκεύος σκεπασμένο για 10-15 λεπτά. Σουρώσετε και σερβίρετε. Εάν σας αρέσει να πίνετε το ρόφημα καυτό, μπορείτε να το ξαναζεστάνετε ελαφρώς.\nΒΟΤΑΝΟ ΑΠΟ ΡΙΖΑ, ΦΛΟΙΟ ή ΣΠΟΡΟΥΣ\nΑντο βότανο είναι σε ρίζα, ξυλώδη μορφή (φλοιός δέντρου) ή σε σπόρους, τότε το βράζουμε μέσα στο νερό, δηλαδή το παρασκευάζουμε σε αφέψημα. Η ρίζα, ο φλοιός και ο σπόρος είναι σκληρά στην αφή και δεν διαλύονται εύκολα εάν επιχειρήσετε να τα τρίψετε με τα δάχτυλα των χεριών σας.\nΔόση ασφαλείας : ½ με 1 κουταλιά του γλυκού από τη ρίζα , τον κορμό ήτους σπόρους του βοτάνου ανά φλυτζάνι νερού. Αφήστε τη ρίζα του βοτάνου η τους σκληρούς σπόρους να βράσουν για 15 λεπτά σε χαμηλή φωτιά και μετά αφήστε να παραμείνουν στο σκεύος σκεπασμένα για άλλα 5- 10 λεπτά.Μπορείτε, πριν σερβίρετε, να ξαναζεστάνετε ελαφρώς.\nΌταν το βότανο είναι πικρό, ελαττώστε τη δοσολογία ή ρωτήστε ένανειδικό.\nΥπάρχουν και βότανα με ξυλώδη φύλλωμα ή στέλεχος (πχ. το παραδοσιακό Ελληνικό τσάι του βουνού). Αυτά τα βότανα θέλουν βράσιμο γύρω στο 1 λεπτό και παραμονή στο σκεύος 10-15 λεπτά πριν το σερβίρισμα.\nΝα χρησιμοποιείτε πάντα γυάλινα πυρίμαχα σκεύη για το βρασμό των βοτάνων σας ή καλής ποιότητας ανοξείδωτα σκεύη ή εμαγιέ. Μην χρησιμοποιείτε φτηνά σκεύηαλουμινίου ή σκεύη με επίστρωση τεφάλ.\nΜπορείτε να παρασκευάσετε ένα λίτρο από το αγαπημένο σας ρόφημα και να το φυλάξετε σε γυάλινο δοχείο μέσα στο ψυγείο Μπορεί να διατηρηθεί στο ψυγείο για 24-30 ώρες. Όταν το βγάζετε από το ψυγείο, ζεσταίνετε την ποσότητα που θέλετε χωρίς βρασμό για να μην χαθούν τα αιθέρια έλαια του βοτάνου.\nΗ συνεχής και καθημερινή χρήσηενός βοτάνου, ακόμη και του πιο “αθώου”, δεν συνίσταται για διάστημα μεγαλύτερο των30- 40 ημερών ( για κάποια βότανα είναι μικρότερο). Διακόψτε την χρήση τους για 15-20 ημέρες πριν τα ξαναρχίσετε ή αλλάξτε το καθημερινό σας ρόφημα με άλλα βότανα.\nΤο βάμμα είναι ένα υγρό παρασκεύασμα μέσα στο οποίο υπάρχουν σε υψηλή συγκέντρωση οι ουσίες ενός ή και περισσοτέρων βοτάνων. Για να παρασκευαστεί ένα βάμμα χρειαζόμαστε σαν βάση μια ουσία σε υγρή μορφή η οποία θα εκχυλίσειτα συστατικά του βοτάνου. Σαν βάση μπορούμε να χρησιμοποιήσουμε, φυσικό απόσταγμα αλκοόλης (30%-40%) από τσίπουρο ή βότκα ή να χρησιμοποιήσουμε γλυκερίνη, ξύδι, και, σε κάποιες περιπτώσεις, κρασί. Η βάση που χρησιμοποιούμε δεν λειτουργεί απλώς σαν διαλύτης αλλά και σαν συντηρητικό των συστατικών των βοτάνων που υπάρχουν μέσα στο βάμμα.\nΤο αλκοολούχο εκχύλισμα είναι η πλέον διαδεδομένη βάση εκχύλισης. Έχει πολλά πλεονεχτήματα έναντι των άλλων βάσεων με κυριότερο αυτό του πιο ουδέτερου και καλύτερου διαλύτη και συντηρητή ουσιών. Η μεγάλη περιεκτικότητα αλκοόλης βοηθά, έως ένα βαθμό, την καταστροφή παθογόνων οργανισμών που μπορεί να βρίσκονται στο αποξηραμένο βότανο. Επιπλέον, εάν, πριν τη χρήση, θερμάνουμε σταγόνες βάμματος με λίγο νερό,ένα μεγάλο μέρος της αλκοόλης εξατμίζεται και γίνεται προσιτό ακόμη και σε ανθρώπους με ευαισθησία στο αλκοόλ.\nΗ γλυκερίνη χρησιμοποιείται όταν το βάμμα μας απευθύνεται σε μικρά παιδιά ή σε ανθρώπους με ευαισθησία στο αλκοόλ. Όταν δεν είναι φυτικής προέλευσης μπορεί να γίνει επικίνδυνη για τον ανθρώπινο οργανισμό, πολύ περισσότερο από λίγες αραιωμένες σταγόνες αλκοολούχου εκχυλίσματος. Επιπλέον, η γλυκερίνη δεν μπορεί να διαλύσει συστατικά βοτάνων με ρητίνες και έλαια.\nΤο ξύδι είναι καλός διαλύτης και συντηρητής ουσιών αλλά δημιουργεί αλλαγές (που δύσκολα μετρούνται) στο βαθμό αλκαλικότητας των ουσιών των βοτάνων περισσότερο από οποιοδήποτε άλλη βάση εκχύλισης. Οιπερισσότεροι βοτανοθεραπευτές το αποφεύγουν σαν βάση βάμματος, ιδιαίτερα όταν κάνουν συνδυασμούς βοτάνων για θεραπευτικούς λόγους.\nΟΙ νοικοκυρές το λατρεύουν και το χρησιμοποιούν για να εκχυλίσουν μπαχαρικά ώστε να προσθέσουν άρωμα και γεύση στο ξύδι που χρησιμοποιούν στην μαγειρική τους.\nΤο κρασί θεωρείται μια καταπληκτική βάση εκχύλισης συστατικών αλλά λόγω των χαμηλών βαθμών σε αλκοόλη απαιτείται μεγαλύτερο χρονικό διάστημα παραμονής του βοτάνου σε αυτό.Είναι αγαπημένη βάση εκχύλισης για πολλούς βοτανοθεραπευτές.\nΕπειδή το κρασί είναι ένας ιδιαίτερος ζωντανός οργανισμός με συνεχείς ζυμώσεις και ιδιαίτερο ενεργειακό χαρακτήρα, όποιος χρησιμοποιεί το κρασί σαν βάση, πρέπει να γνωρίζει καλά την χημική και ενεργειακήταυτότητα των βοτάνων που εκχυλίζει σε αυτό. Υπάρχουν βότανα που δεν μπορούν να εγκλιματιστούν και να συνεργαστούν με την ιδιαίτερη ιδιοσυγκρασία του κρασιού . Είναι λοιπόν μια βάση που απαιτείγνώσεις για να δημιουργήσει κάποιος ένα ασφαλές, θεραπευτικό και αποτελεσματικόβάμμα.\nΤέλος, δεν πρέπει να συγχέεται το κρασί βοτάνων (αγαπημένη πρακτική των Κινέζων) με το βάμμα βοτάνων με βάση το κρασί. Τα καλά κρασιά βοτάνων απαιτούν μεγάλο χρόνο ωρίμανσης και έχουν διαφορετική χρήση από τα βάμματα βοτάνων με βάση το κρασί.\nΤα βάμματα είναι πολύ εύχρηστα διότι με μερικές σταγόνες σε λίγο νερό μπορούμε να πάρουμε άμεσα όλες τις ουσίες του βοτάνου χωρίς να χρειάζεται η διαδικασία παρασκευής ροφήματος.\nΕίναι εύκολο να παρασκευαστούν και στοιχίζουν ελάχιστα σε σχέση με τα έτοιμα βάμματα του εμπορίου.\nΜπορούμε να τα μεταφέρουμε σε μικρά σκούρα μπουκαλάκια μαζί μας και να τα χρησιμοποιήσουμε όποτε θέλουμε.\nΜπορούμε ναενισχύσουμε με επιπλέον σταγόνες το ίδιο μας το ρόφημα ή να χρησιμοποιηθούν σε λουτρά, κομπρέσες, λοσιόν και αλοιφές.\nΠΑΡΑΣΚΕΥΗ ΒΑΜΜΑΤΟΣ για οικιακή χρήση:\nΣ’ένα γυάλινο αποστειρωμένο, σκούρο βάζο βάζουμε το ξηρό βότανο και ρίχνουμε βότκα ή τσίπουρο (χωρίς γλυκάνισο) 30% – 40% μέχρι του σημείου που το αλκοόλ να καλύψει πλήρως το βότανο. Το κλείνουμε καλά και το τοποθετούμε σε σκοτεινό σημείο σε θερμοκρασία δωματίου όχι χαμηλότερη των 18-20ο C. Συνήθως μέσα στο πρώτο με δεύτερο 24ωρο η στάθμη του αλκοόλ μέσα στο βάζο θα κατέβει. Όταν συμβεί αυτό (εξαρτάται από το βότανο), προσθέστε αλκοόλ μέχρι του σημείου που να καλύψει ξανά το βότανο. Ανακινήστε το βάζο 2-3 φορές την εβδομάδα.\nΤο κάθε βότανο, καθώς και το κάθε μέρος του βοτάνου (φύλλα, κορμός, ρίζα) έχει και διαφορετικό χρονικό διάστημα παραμονής στο αλκοόλ. Τα περισσότερα ελληνικά παραδοσιακά βότανα της χώρας μας θέλουν 30- 35 ημέρες παραμονής. Κάποια μπορούν να παραμείνουν και παραπάνω απλώς το βάμμα σας θα γίνει πιο δυνατό.\nΟι ρίζες πρέπει να παραμείνουν μεγαλύτερο χρονικό διάστημα και επειδή διαστέλλονται μέσα στην αλκοόλη,φροντίστε το μέγεθος του μπουκαλιού να είναι το ανάλογο.\nΤα βότανα με έντονα αιθέρια έλαια χρειάζονται μεγαλύτερο χρόνο παραμονής (6-7 εβδομάδες) ή απόσταγμα αλκοόλης 50% – 70% για να βγάλουν τα αρώματά τους πιο εύκολα και σε μικρότερο χρονικό διάστημα. Σε αυτούς τους βαθμούς εκχυλίζονται και τα φρέσκα βότανα. Επειδή όμως τα φρέσκα βότανα έχουν μεγάλο βαθμό υγρασίας και είναι εύκολο να σας χαλάσουν, καλό είναι , να χρησιμοποιείτε αποξηραμένα βότανα όταν παρασκευάζετε βάμματα, ιδιαίτερα εάν δεν έχετε εμπειρία στην παρασκευή βαμμάτων.\nΌταν το βότανο είναι πλούσιο σε ρητίνες και έλαια χρειάζεται δυνατό απόσταγμα αλκοόλης 75%-85%. Το βάμμα αυτό είναι πολύ δυνατό. Προσέχουμε πολύ την ποιότητα του αποστάγματος, μοιράζουμε τη δοσολογία σε 2-3 φορές την ημέρα (λιγότερες σταγόνες τη φορά) και αραιώνουμε το βάμμα με νερό πριν από τη χρήση.\nΈνας τρόπος για να δείτε αν το βάμμα σας είναι έτοιμο προς χρήση…\nΜετά από 25 – 30 ημέρες στραγγίστε (με τη χρήση λινού καθαρού υφάσματος) μια μικρή ποσότητα από το βάμμα σας σε ένα μικρό γυάλινο ποτηράκι και τσεκάρετε 3 πράγματα:\nα) Χρώμα: Το βάμμα σας πρέπει να έχει ζωντανό χρώμα ανεξάρτητα από την απόχρωση που θα δώσει το βότανο μέσα στην αλκοόλη. Δηλαδή, μπορεί να δώσει, ανοιχτό ή σκούρο κίτρινο, καφέ, κόκκινο ή πράσινο χρώμα. Ότι χρώμα και να δώσει, πρέπει να είναι ζωντανό (ανεξάρτητα απ την απόχρωση). Το βάμμα που δεν έχει πάρει κάποιο χρώμα δεν είναι έτοιμο. Αν το χρώμα είναι μαύρο,το βάμμα κρύβει κάποιο πρόβλημα. Τα παραδοσιακά ελληνικά βότανα δεν βγάζουν μαύρο χρώμα. Υπάρχουν κάποια Κινέζικα βότανα και κάποια βότανα του Αμαζονίου που μπορεί να δώσουν τόνους του μαύρου μέσα στην αλκοόλη αλλά εάν δεν τα γνωρίζετε καλά, να μην τα παρασκευάζετε σε βάμματαχωρίς τις οδηγίες ενός ειδικού.\nΣΗΜΑΝΤΙΚΟ: Υπάρχουν βότανα που δίνουν άχρωμο αποτέλεσμα μέσα στην αλκοόλη. Κάποια από αυτά ανήκουν σε μια κατηγορία βοτάνων με μεγάλη περιεκτικότητα σε αλκαλοειδή τα οποία μπορεί να είναι πολύ επικίνδυνα για την υγεία σας (φυτικά δηλητήρια)Εάν το βότανό σας δεν πάρει χρώμα μετά από παραμονή στο βάζο 25 ημερών, μην το χρησιμοποιήσετε και ρωτήστε κάποιον βοτανολόγο ή φαρμακοποιό που γνωρίζει από βότανα. Διαφορετικά πετάξτε το.\nβ) Διαύγεια: Το βάμμα ανεξάρτητα από το χρώμα, πρέπει να είναι διαυγές. Το θολό βάμμα κρύβει μούχλα και άλλους παθογόνους οργανισμούς. Κάτι δεν πήγε καλά. Μην το χρησιμοποιήσετε.\nγ) Μυρωδιά. Το βάμμα είναι έτοιμο όταν η μυρωδιά του βοτάνου επικρατεί της αλκοόλης. Με άλλα λόγια, όταν το βάμμα μυρίζει περισσότερο οινόπνευμα παρά το άρωμα του βοτάνου, τότε δεν είναι έτοιμο. Υπάρχουν άοσμα βότανα αλλά και πάλι, είναι μια κατηγορία που γνωρίζουν μόνο οι βοτανολόγοι. Τα βότανα της ελληνικής γης είναι πλούσια σε αιθέρια έλαια και το σύνηθες είναι το βάμμα σας να μοσχοβολάει από αρώματα μόλις είναι έτοιμο προς χρήση.\nδ) Γεύση: Διαλύστε 5-6 σταγόνες (αναλόγως το βότανο) σε ένα ποτήρι με πολύ λίγο νερό (ένα δακτυλάκι). Βάλτε μια μικρή ποσότητα μέσα στο στόμα σας και κρατήστε το για λίγα δευτερόλεπτα. Όταν το καταπιείτε, πρέπει μέσα στο στόμα να παραμείνει διάχυτη η γεύση του βοτάνου. Αν επικρατεί η γεύση της αλκοόλης το βάμμα δεν είναι έτοιμο.\nΌταν το βάμμα σας είναι έτοιμο, σουρώστε το χρησιμοποιώντας ένα μεγάλο σουρωτήρι και ακριβώς από κάτω (δεύτερο σουρωτήρι) ένα καθαρό λινό ύφασμα. Μην χρησιμοποιείτε συνθετικά ή βαμμένα υφάσματα. Αποθηκεύστε το βάμμα σας σε σκοτεινό μέρος μέσα σε σκουρόχρωμο αποστειρωμένο μπουκάλι. Το καλοκαίρι τυλίξτε το σε μια μικρή πετσετούλα (για να μην πέσει πολύ η θερμοκρασία του) και διατηρήστε το στο ψυγείο. Το καλοφτιαγμένο βάμμα διατηρείται τουλάχιστον για 18 μήνες. Εάν, μέσα σ΄αυτό το χρονικό διάστημα, αλλάξει χρώμα ή θολώσει πρέπει να το πετάξετε.\nΗ δοσολογία διαφέρει ανάλογα το βότανο και την αναλογία αλκοόλης/βοτάνου. Η αναλογία που προτείνω είναι δυνατή. Εάν την χρησιμοποιήσετε για τα παραδοσιακά βότανα της χώρας μας, ξεκινήστε με 1 ml βάμματος (γύρω στις 20 σταγόνες) σε λίγο νερό ή στο ρόφημα από το ίδιο βότανο. Στην πορεία μπορείτε να προσθέσετε σταγόνες ανάλογα με την κατάσταση της υγείας σας και τον σκοπό χρήσης.\nΑν θέλετε το βάμμα σας να είναι πιο αδύναμο, όταν το παρασκευάζετε μπορείτε να προσθέσετε την διπλάσια ποσότητα αλκοόλης στην ίδια ποσότητα βοτάνου. Θα παραμείνει στο βάζο το ίδιο χρονικό διάστημα. Η δοσολογία παραμένει η ίδια.


Δολοφονία Αγία Βαρβάρα: Ποινική δίωξη για ανθρωποκτονία από πρόθεση στον 74χρονο – Δικαιοσύνη Εντυπος και Ηλεκτρονικός Τύπος\nΟι κατηγορίες της ανθρωποκτονίας από πρόθεση, της οπλοφορίας και της οπλοχρησίας απαγγέλθηκαν σε βάρος 74χρονου, ο οποίος ομολόγησε ότι σκότωσε την εν διαστάσει σύζυγο του στην Αγία Βαρβάρα,το βράδυ της Πέμπτης (03.06.2021).\nΜετά την άσκηση της ποινικής δίωξης σε βάρος του, ο κατηγορούμενος παραπέμφθηκε στον ανακριτή από τον οποίο ζήτησε και έλαβε προθεσμία προκειμένου να απολογηθεί την ερχόμενη Τρίτη.\n“Πρόκειται για την κορύφωση μιας οικογενειακής τραγωδίας. Μια πράξη την οποία προφανώς κανείς δεν επικροτεί. Οφείλεται στην έκρηξη του θυμικού μετά από μια έντονη δικαστική διαμάχη, η οποία επέφερε το αποτέλεσμα αυτό. Ο δράστης έχει ήδη μετανιώσει για την πράξη του. Αυθορμήτως παραδόθηκε στις Αρχές και ανέλαβε την ευθύνη της πράξεως του, παραδίδοντας και το όπλο του εγκλήματος”, δήλωσε ο δικηγόρος του, Θεόδωρος Μαντάς.\nΤο απόγευμα της Παρασκευής (04.06.2021), ο 74χρονος παρουσιάστηκε με τον δικηγόρο του στο Αστυνομικό Τμήμα της Υποδιεύθυνσης Ασφάλειας Δυτικής Αττικής και παραδόθηκε στις αρχές. Επίσης, παρέδωσε το 32άρι όπλο του.\nΣύμφωνα με πληροφορίες του Αθηναϊκού Πρακτορείου Ειδήσεων, φέρεται να ομολόγησε ότι «την σκότωσε για οικονομικούς λόγους και μεγάλες οικονομικές διαφορές».\n“Απογευματινές ώρες σήμερα, Παρασκευή 4 Ιουνίου 2021, παρουσιάστηκε στην Υποδιεύθυνση Ασφάλειας Δυτικής Αττικής και συνελήφθη 75χρονος ημεδαπός για την ανθρωποκτονία της 64χρονης ημεδαπής, που διαπράχθηκε χθες, στην Αγία Βαρβάρα.\nΣε βάρος του σχηματίστηκε δικογραφία για ανθρωποκτονία και παράβαση της νομοθεσίας για τα όπλα και θα οδηγηθεί στην αρμόδια εισαγγελική Αρχή”.\nΙούνιος 15, 2021, 3:39 μμ


ΚουΠα: Υπέκυψε στο τέλος | Κιλκίς24\nΚοίταξε στα μάτια τον αντίπαλο, προσπάθησε, πάλεψε μέχρι το τέλος μα ηττήθηκε από την ΑΓΕ Πιερίας. Η 13 πόντων τελική διαφορά (79 -66)μάλλον αδικεί τη φιλοξενούμενη μιας και ενάμισι λεπτό πριν λήξει ο αγώνας η απόσταση των δύο ομάδων μεταφραζόταν στους 5 πόντους (71 – 66).\nΤΟ ΠΑΙΧΝΙΔΙ: Ισορροπημένα ξεκίνησε το παιχνίδι με τις δυο ομάδες να εναλλάσσονται στο σκορ. Η ομάδα του Κιλκίς προηγήθηκε με 2 -5, 5 – 9 και 12 – 16, ωστόσο ένα μικρό σερί 8 – 0 της ΑΓΕ Πιερίας, ανέτρεψε τα δεδομένα προς στιγμή. Οι Μουστάκας και Ποζίδης είχαν κέφια σκοράροντας τους 14 από τους 16 πόντουςτης ομάδας μέχριτο τελευταίο δευτερόλεπτο της περιόδου, όταν ο Σκάλε με εντυπωσιακό buzzerbeaterμείωσε σε 20 – 18.\nCriticalPoint Α’ Περιόδου Περιόδου:\nΕνέργεια. Στα θετικά της περιόδου η διάθεση και η ενέργεια που επέδειξε η ομάδα. Διεκδίκησε μπάλες, πήρε ριμπάουντ, έτρεξε, έκλεψε, υποχρεώνοντας κάποιες στιγμές τον αντίπαλο να σουτάρει με τη λήξη του χρόνου της επίθεσης του. Στα αρνητικά το γεγονός πως ήταν άστοχη στα τρίποντα, σε αντίθεση με την ομάδα της Πιερίας που ευστόχησε σε 3 κατά την πρώτη περίοδο, ενώ παράλληλα δεν επέδειξε ομαδική συμπεριφορά (1ασίστ όλη κι όλη, μετά από επιθετικό ριμπάουντ του Τσουλφαΐδη και σκαμπίλι της μπάλας προς τον Ποζίδη που ολοκλήρωσε).\nΑυτό που συνέβη μετά εξηγεί απόλυτα την καθίζηση της ομάδας. Οι βιαστικές επιθέσεις (π.χ. εκδήλωση επίθεσης με τρίποντο στο transition 3 δευτερόλεπτα μετά το ριμπάουντ),οι λάθος μεταβιβάσεις και τα προερχόμενα από αυτές καλάθια στον αιφνιδιασμό, οι «τραβηγμένες από τα μαλλιά» ατομικές προσπάθειες πάνω σε σεταρισμένη άμυνα, κάποια εύκολα χαμένα layup, τα πολλά χαμένα επιθετικά ριμπάουντ (2 συνεχόμενα στο 35 -25 και εκδήλωση 3 κατά σειρά επιθέσεων λόγου χάρη), προκάλεσαν ένα επιμέρους 13 – 0 και συνολικά 21 – 6 για τους γηπεδούχους, φτάνοντας τη διαφορά στους 14, (41 – 27). Ένα τρίποντο του Μουστάκα που ποτέ δεν μπήκε αλλά μέτρησε λόγω λανθασμένης εκτίμησης του αντιπάλου που έπιασε διχτάκι, έκλεισε το ημίχρονο, μειώνοντας κάπως τη διαφορά.\nCritical Point Β’ Περιόδου: 6 πόντοι.\nΑν εξαιρέσει κανείς τα 2 τρίποντα στην αρχή και στο τέλος του δεκαλέπτου, η ομάδα της ΚουΠα έβαλε όλους κι όλους 6 πόντους (οι 2 με βολές του αρχηγού Πάρη Χοτουμανίδη και οι 4 υπόλοιποι με ατομικές προσπάθειες των Πατσούρη και Μουστάκα). Με τέτοια επίδοση, το 41 – 30 φαντάζει τιμητικό…\nΗ κακή εικόνα της ομάδας συνεχίστηκε και στο τρίτο δεκάλεπτο. Ο coachΤσάτσης, ξεκίνησε με την πεντάδα του πρώτου δεκαλέπτου. Μια παροδική μείωση του σκορ στους 6 (41 -35), δεν έφερε την ολική ανατροπή. Ειδικά μετά το πρώτο πεντάλεπτο, όταν και υλοποιήθηκαν οι πρώτες αλλαγές στο βασικό σχήμα, η ομάδα της Πιερίας έτρεξε ένα επιμέρους 11 – 2 αυξάνοντας τη διαφορά στους 15(52 -37), ψαλιδίζονταςτις ελπίδες νίκης των φιλοξενούμενων.\nCriticalPoint Γ’ Περιόδου: 0 / 6 τρίπονταΗ αστοχία έξω από τη γραμμή μπλόκαρε τη λειτουργία της ομάδας. Οι επιθέσεις εκδηλωνόντουσαν μέσα στη ρακέτα, κάνοντας την ομάδα προβλέψιμη. Όσο κι αν προσπάθησε ο Μουστάκας που πέτυχε ακόμα 8 πόντους σε αυτήν την περίοδο, τα πράγματα δυσκόλευαν ολοένα και περισσότερο. Ωστόσο το σκορ του δεκαλέπτου 16 – 15 υπέρ της ΑΓΕΠ, εξέφραζε μια διάθεση ανταγωνιστικότητας για την ΚουΠα Κιλκίς.\nΗ ΦΑΣΗ ΤΟΥ ΑΓΩΝΑ: Από την άμυνα στην επίθεση. Ο Πατσούρης βουτά με αυτοθυσία στα πόδια του αντιπάλου. Απελευθερώνει την μπάλα πασάροντας στον Μπαξεβάνη που με τη σειρά του τη μεταβιβάζει στο Μουστάκα, ο οποίος διασχίζει το μισό γήπεδο περνώντας όποιον συναντά στο διάβα του και αφήνοντας με δεξί layupτη μπάλα στο καλάθι.\nΗ ομάδα έκρυβε κι άλλη ενέργεια μέσα της. Το διαμορφωμένο με το ξεκίνημα της 4ης περιόδου 60 – 45 φανέρωνε πως δύσκολα θα επέστρεφε η φιλοξενούμενη στο παιχνίδι. Ωστόσο τα φαινόμενα κάποιες φορές εξαπατούν. Μια ύστατη τελική αντεπίθεση εκδηλώθηκε εκ νέου. Χοτουμανίδης και Μουστάκας προσπάθησαν να αλλάξουν το μομέντουμ του αγώνα και εν μέρει το κατάφεραν, πλησιάζοντας στους 5 πόντους τόσο στο 65 – 60, όσο και στο 71 – 66. Δυστυχώς όμως η προσπάθεια δεν ολοκληρώθηκε με επιτυχία. Αστοχία στις βολές, κούραση και κάποιες κακές επιθετικές επιλογές, στέρησαν από την ομάδα το ολικό comeback.\nCritical Point Δ’ Περιόδου: Πάρης Χοτουμανίδης\nΤο έχει κάνει ουκ ολίγες φορές στη μέχρι τώρα διαδρομή του. Πήρε την ομάδα στις πλάτες του και προσπάθησε να την τραβήξει από το βάλτο που περιέπεσε. Αρνήθηκε την κούραση και την σωματική του καταπόνηση, σκόραρε, πίεσε, διεκδίκησε όλα τα ριμπάουντ, έκλεψε, πάσαρε μα δεν τα κατάφερε δυστυχώς ως το τέλος.\nΗ ομάδα έχασε ακόμα ένα παιχνίδι χωρίς να είναι φανερά κατώτερη. Παρέμεινε ανταγωνιστική στο μεγαλύτερο διάστημα του παιχνιδιού,διεκδίκησε τη νίκη, μα τελικά προδόθηκε από τις δυνάμεις της και ηττήθηκε στις λεπτομέρειες. Σίγουρα η διαφορά των 13 πόντων δεν ανταποκρίνεται στην συνολική εικόνα του αγώνα. Ωστόσο αυτό είναι κάτι που δεν αλλάζει. Η προσπάθεια που ξεκίνησε το καλοκαίρι πρέπει να συνεχιστεί. Οι βολές τείνουν να αποτελέσουν τον κακό εφιάλτη της ομάδας καθώς σε ακόμα ένα παιχνίδι το ποσοστό ευστοχίας κυμάνθηκε σε πολύ χαμηλά επίπεδα (57%).\nΖάλτος, Δαγκλιάρης, Ποζίδης 9, Σκάλε 2, Ψωμιάδης 3,Υφαντίδης2, Χοτουμανίδης8, Τσουλφαΐδης, Πατσούρης7, Μουστάκας 30 (3τρ), Μπαξεβάνης 3(1τρ), Κώττης2\nΔΕΚΑΛΕΠΤΑ ΑΓΩΝΑ:20 –18 / 41 – 30 / 57 – 45 / 79 – 66


Vegan οδοντόπαστα… ζελέ;!\nΨάχνετε μια οδοντόπαστα που να είναι φιλική για ταξίδι, απόλυτα γευστική και vegan; Έχουμε αρκετούς κρυμμένους άσους, στο παιχνίδι της οδοντόπαστας. Μπορεί και να τρεμοπαίζουν στα χέρια σας. Έτσι λοιπόν, ας καλωσορίσουμε τις οδοντόπαστες ζελέ! Μη σας νοιάζει τι είπαν οι Destiny’s Child… ξέρουμε πως είστε έτοιμοι.\nΗ οδοντόπαστα ζελέ δίνει την ίδια αίσθηση καθαριότητας με την κοινή οδοντόπαστα, όμως μαζί με πολλά επιπρόσθετα οφέλη. Εντελώς ανακυκλώσιμη συσκευασία; Τσεκ! Φρέσκα κι αποτελεσματικά συστατικά; Φυσικά! Μια πληθώρα πεντανόστιμων γεύσεων που θα σας αφήνουν αστραφτερούς μετά από κάθε βούρτσισμα; Η οδοντόπαστα ζελέ σας έχει καλυμμένους!\nΗ κάθε vegan οδοντόπαστα έχει μια βάση που αποτελείται από σορβιτόλη και ξυλιτόλη: Δύο συστατικά που δεν είναι μόνο γλυκά, αλλά εμποδίζουν επίσης την ανάπτυξη βακτηρίων που παράγουν οξέα στο στόμα. Τι είναι αυτό που δίνει στην κάθε οδοντόπαστα αυτήν την απαλή και λεία ζελεδένια υφή; Τα φύκια!\nΑν θυμηθούμε τα παιδικά πάρτι γενεθλίων, μπορεί να σας ακούγεται παράλογο να βουρτσίζετε τα δόντια σας με ζελέ. Μπορεί να εκπλαγείτε με το πόσο παρόμοια είναι η αίσθηση της οδοντόπαστας ζελέ και της κοινής οδοντόπαστας, που συνήθως βγάζετε από το σωληνάριο. Ακόμα καλύτερα, μπορείτε να τις αναμείξετε και να συνδυάσετε τις γεύσεις. Πάρτε ένα μέρος από το βαζάκι και δημιουργήστε τη δική σας όμορφη, γευστική τέχνη για τα δόντια.\nΔε χρειάζεται να ανησυχείτε για οτιδήποτε βλαβερό. Το προϊόν είναι φτιαγμένο έτσι ώστε η βάση του να αποτρέπει τα βακτήρια, κι αυτό σημαίνει πως μπορείτε να βουτήξετε μέσα την οδοντόβουρτσά σας όσες φορές επιθυμείτε, γνωρίζοντας πως το χαμόγελό σας είναι ασφαλές και καθόλου επιβαρυντικό για το περιβάλλον.\nΤώρα που μάθατε τα βασικά, δείτε τις διαφορετικές επιλογές και όλα όσα προσφέρουν:\nBlue Tooth (Η μπλε, η δροσιστική)\nΜία που σίγουρα θα σας κάνει να χαμογελάτε. Γεμάτη με αντιβακτηριακό ευκάλυπτο και αναζωογονητικό έλαιο μέντας, δίνει μια νέα ανατροπή στην κλασική μέντα. Το έγχυμα λεμονόχορτου χρησιμοποιείται για τις αντισηπτικές του ιδιότητες. Επιπλέον, λειτουργεί ως αποσμητικό για την αναπνοή με ένα ανεβαστικό άρωμα κίτρου.\nPlaque Sabbath (Η μαύρη, η αστραφτερή)\nΤο μαύρο θα γίνει η αγαπημένη σας επιλογή με αυτήν την απαλά καθαριστική οδοντόπαστα ζελέ ενεργού άνθρακα. Το πικάντικο έλαιο γαριφάλου (φυσικό αντισηπτικό χάρη στην περιεκτικότητά του σε ευγενόλη) καταπραΰνει τα ευαίσθητα ούλα, δίνοντάς σας κάτι για να ενθουσιαστείτε. Η γεύση από έλαιο πορτοκαλιού Βραζιλίας και μανταρινιού συνεργάζονται με το έγχυμα γλυκόριζας, ώστε να απολαμβάνετε τη φρέσκια σας αναπνοή όλη μέρα.\nWhite Fang (Η λευκή, με τη μέντα)\nΔιατηρήστε τα δόντια σας καθαρά με μια έκρηξη δροσερής μέντας. Είναι η ιδανική για εσάς, αν λατρεύετε την παραδοσιακή αίσθηση φρεσκάδας, τα επιπρόσθετα οφέλη ενός αυτο-συντηρούμενου προϊόντος που δεν έχει δοκιμαστεί σε ζώα και θέλετε ένα ανακυκλωμένο κι ανακυκλώσιμο δοχείο μαζί με το ζελεδάκι σας. Τετραπλό αεράκι μέντας και μια έκρηξη φρεσκάδας για να ανανεώσει την αναπνοή σας, φυσικά και αποτελεσματικά.\nMegawatt Smile (Η κίτρινη, η γαργαλιστική)\nΤο συστατικό που συζητιέται εδώ, είναι το σπιλανθές, το οποίο αποτελεί ένα δυναμικό στοιχείο της στοματικής υγιεινής. Έχει μια γαργαλιστική αίσθηση στη γλώσσα και χαρίζει σε αυτό το κίτρινο ζελεδάκι τις αντιβακτηριακές του ιδιότητες. Προτιμήστε το αν θέλετε την αναζωογονητική ανατροπή του κίτρου όσο βουρτσίζετε με περγαμόντο, εξωτική λουίζα και μια ιδέα καθαριστικού θαλασσινού αλατιού.\nStrawberries and Clean (Η κόκκινη, η ζουμερή)\nΈνα μοναδικό μείγμα αιθέριου ελαίου λάιμ, αισθησιακού γιασεμιού και εκχυλίσματος φράουλας παίρνει ζωή, μόλις βουρτσίσετε! Στην αρχή είναι γλυκό και μαρμελεδένιο με τα φρέσκα του στοιχεία να εμφανίζονται όσο πλένετε τα δόντια σας, χάρη στην αναζωογονητική μενθόλη. Μια ιδέα εκχυλίσματος βανίλιας προσθέτει υπέροχη, γλυκιά γεύση σ’ αυτό το νοστιμότατο σκεύασμα.